hotchpotch/miracl-hf-unified huggingface dataset:
জয়পুর মেট্রো
জয়পুর মেট্রো হল ভারতের রাজস্থান রাজ্যের জয়পুর শহরের একটি দ্রুতগতির রেল ব্যবস্থা।এটি ২০১৪ সালে চালুর কথা থাকলেও ৩ জুন ২০১৫ সালে চালু হয়। বর্তমানে এই মেট্রো ব্যবস্থাটি পথে পরিষেবা প্রদান করে।জয়পুর মেট্রো ভারতে কলকাতা মেট্রো,দিল্লি মেট্রো,বেঙ্গালুরু মেট্রো,গুড়গাঁও মেট্রো ও মুম্বাই মেট্রোর পর ষষ্ঠ মেট্রো হিসাবে চালু হয়।এই ব্যবস্থায় মোট ৯ টি স্টেশন রয়েছে।পিঙ্ক লাইন নামে (পূর্ব-পশ্চিম করিডোর) মেট্রো লাইন চালু রয়েছে জয়পুর মেট্রোতে।এই লাইনটি মানসোরভা স্টেশন থেকে শুরু হয়ে চান্দপোল বাজার পর্যন্ত গেছে।
জয়পুরের দ্রুত শিল্পায়ন ও বাণিজ্যিক উন্নয়নের সঙ্গে, ক্রমবর্ধমান জনসংখ্যা, শহরটির পরিবহন অবকাঠামোর উপর চাপ সৃষ্টি করে। ফলস্বরূপ, রাজ্য সরকার দিল্লি মেট্রোর মতো জয়পুরের মেট্রো স্থাপনের কথা বিবেচনা করে, যা একটি সাফল্য হিসেবে প্রমাণিত হয়েছে।
জয়পুর মেট্রো রেল কর্পোরেশন লিমিটেড, যা জেএমআরসি নামে পরিচিত, যা একটি রাষ্ট্রীয় মালিকানাধীন কোম্পানী এটি জয়পুর মেট্রো পরিচালনা করে। জয়পুর মেট্রো রেল কর্পোরেশন লিমিটেড ১ জানুয়ারি ২০১০ সালে নিহাল চাঁদ গোয়েল পরিচালনার ব্যবস্থাপক হিসেবে কাজ করে। ভারতের দ্রুত পরিবহন ব্যবস্থার মধ্যে, এটি নির্মাণ শুরু করার পর মেট্রো রেল পরীক্ষামূলক ভাবে চালানোর সময় দেশের মধ্যে দ্রুততম গতির রেকর্ড অর্জন করে, যখন রাজস্থানের তৎকালীন মুখ্যমন্ত্রী অশোক গেহলট কর্তৃক পতাকা উত্তোলনের মাধ্যমে ১৮ শে সেপ্টেম্বর ২০১৪ সালে জয়পুরের ট্রায়ালটি চালু করা হয়।
২৪ ফেব্রুয়ারী ২০১১ সালে জয়পুর মেট্রোর ভৌত নির্মাণ কাজ শুরু হয়। জেএমআরসি-এর দ্রুত পরিবহন পরিচালনক এবং নির্মাণ কৌশলের পরামর্শ দাতা ছিল ডিএমআরসি।
জয়পুর মেট্রোর প্রথম লাইনটি ৩ জুন ২০১৫ সালে রাজস্থানের মুখ্যমন্ত্রী বসুন্ধরা রাজে জনসাধারণের খুলে দিয়েছিলেন এবং এভাবে এটি ভারতের ষষ্ঠতম দ্রুত পরিবহন (মেট্রো) ব্যবস্থা হয়ে ওঠে। প্রকল্পটির প্রথম পর্যায় ২০১৮ সালে সম্পন্ন হবে বলে আশা করা হচ্ছে।
জয়পুর মেট্রো দুটি পর্যায়ে নির্মিত হচ্ছে। প্রথম পর্যায় পিঙ্ক লাইন এবং দ্বিতীয় পর্যায়ের অরেঞ্জ লাইন গঠিত হবে। বর্তমানে, পিঙ্ক লাইন নির্মাণ অধীনে। প্রকল্পটির "প্রথম পর্যায়-এ" সম্পূর্ন (চাঁদপোল থেকে মানসারভারের দৈর্ঘ্য ৯.৬৩ কিলোমিটার) হয়েছে, যার মধ্যে নাগরিক কর্ম, স্থায়ী পথ, ডিপো এবং ট্র্যাকশন এবং বিদ্যুৎ সরবরাহ প্রভৃতি ছিল ডিএমআরসি দ্বারা পরিচালিত। "প্রথম পর্যায়-এ" ৯ টি স্টেশন যুক্ত এবং ৯.৬৩ কিলোমিটার (৫.৯৮ মাইল) দীর্ঘ, যার মধ্যে ০.৯৫ কিলোমিটার (০.৫৯ মাইল) ভূগর্ভস্থ এবং ৯.১৩ কিলোমিটার (৫.৬৭ মাইল) উড়ালপথে অবস্থিত।
প্রথম লাইনের, "প্রথম পর্যায়-বি" (২.৩৪৯ কিলোমিটার (১.৪৬০ মাইল), ২ টি স্টেশন) ২০১৮ সালের মধ্যে সম্পন্ন হবে। দ্বিতীয় পর্যায় (২৩.০৯৯ কিলোমিটার (১৪.৩৫৩ মাইল), ২০ টি স্টেশন) ২০২১ সালের মধ্যে সম্পন্ন করার পরিকল্পনা রয়েছে। প্রথম পর্যায় ও দ্বিতীয় পর্যায় সমাপ্তির সাথে সাথে জয়পুর মেট্রো ৩৫.০৭৮ কিলোমিটার (২১.৭৯৬ মাইল) দীর্ঘ এবং ৩১ টি স্টেশন বিশিষ্ট হবে। 
২০১৫ সালের জুন মাসে প্রথম "পর্যায়-এ" চালু হয় এবং জয়পুরের মেট্রো নেটওয়ার্কে ৯ টি মেট্রো স্টেশন রয়েছে এবং ৯.৬৩ কিলোমিটার (৫.৯৮ মাইল) দীর্ঘ মেট্রো লাইনে কাজ করে।
! লাইন
!প্রথম কর্মক্ষম
!শেষ এক্সটেনশন
! স্টেশন
!দৈর্ঘ্য (কিমি)
! Colspan = "2" | টার্মিনাস
! স্টক রোলিং
! ট্র্যাক গেজ (মিমি)
! পাওয়ার
জয়পুর মেট্রোর স্টেশন তালিকা
জয়পুর মেট্রোর মোট দৈর্ঘ্যে ৯ টি মেট্রো স্টেশন রয়েছে।এই স্টেশন গুলি হল-
কোচি মেট্রো
কোচি মেট্রো হল ভারতের কেরালা রাজ্যের বৃহত্তম শহর কোচিতে নির্মাণাধীন মেট্রো রেল।এটি সম্পূর্ণভাবে উড়ালপথে নির্মাণ করা হচ্ছে ।নির্মাণ শেষে এই মেট্রো ব্যবস্থার মোট দৈর্ঘ্য হবে কিমি ও মোট স্টেশন সংখ্যা হবে ২৩ টি।২০১৬ সালে এই মেট্রোর নির্মাণ শেষ হওয়ার কথা থাকলেও নির্মাণ শেষ হয় ২০১৭তে ।১৭ জুন ২০১৭ সালে কোচি মেট্রোর উদ্ভোদন করেল প্রধানমন্ত্রী নরেন্দ্র মোদি। ১৯ জুন থেকে জনসাধারনের জন্য মেট্রো ব্যবস্থাটি চালু করা হয়।প্রথম ধাপে কোচি মেট্রো অলুভা থেকে পেট্টাহ পর্যন্ত ১৩.৪ কিমি নির্মাণ করা হয়।এই মেট্রো ব্যবস্থাটি পিপিপি মডেলে গড়ে তোলা হচ্ছে।
কোচি মেট্রো
কোচি মেট্রো#তথ্যসূত্র
মহাসাগর অম্লীকরণ
আমরা শব্দ দুইটার সাথে সবাই পরিচিত।ওশেন(ocean) অর্থথ সাধারণত সমুদ্র এসিডিফিকেসন(acidification) মানে অম্লীয় করন। পুরা অর্থ সমুদের অম্লীকরন। সংজ্ঞা বলতে গেলে সমুদ্রের পানির pH. মান কমে যাওয়া। সমুদ্রের পানি সাধারণত সামান্য ক্ষারীয় । পৃথিবীর যত কার্বন ডাই অক্সাইড নিঃসৃত হচ্ছে তার মধ্যে ৩০-৪০ সমুদের পানিতে দ্রবীভূত হয়ে পরিবেশে কার্বন ডাই অক্সাইডেরর ভারসাম্য হচ্ছে। এই কার্বন ডাই অক্সাইড ওশেনএসিডিফিকেসন ( ocean acidification) এর দায়ী । কার্বন ডাই অক্সাইড লবণ পানিতে দ্রবীভূত হয়ে কাবর্নিক এসিড। পরে তা ভেঙ্গে বাই কাবর্নেট ও হাইড্রোনিয়াম আয়ন হতে থাকে। পরে বিভিন্ন প্রক্রিয়া উপক্রিয়ায় অংশগ্রহণ করে সমুদ্রের পানির অম্লতা বাড়াচ্ছে
CO 2 + H 2 O = H 2 CO3
কার্বন ডাই অক্সাইড+পানি=কার্বনিক এসিড
H 2CO3 ↔ H + + HCO3 –
কার্বনিক এসিড হাইড্রোজেন আয়ন +বাই কার্বনেট আয়ন
HCO 3- ↔ H + + CO3
বাই কার্বনেট,কার্বনেট।
এতে সাধারণ ph 8.25-8.14)
সামগ্রিক গবেষণার দেখা গেছে কোনো কোনো স্থানে ph ৭.৭৫ পাওয়া গেছে। এতে সমগ্র সমুদের জৈববৈচিত্র, প্রতিবেশ ব্যবস্থা ধ্বংস হচ্ছে।বিশেষ কোরাল সাদা হয়ে যাচ্ছে। কোরাল ধ্বংস হচ্ছে, প্ল্যাঙ্কটন, অটোট্রুপস,হেটেরোট্রুপস, ক্রাসটাসিয়া, মালস্ক,ফরামুনিফেরা, ককোথুফোরস ইত্যাদি হারিয়ে বা ধ্বংস বা বিলুপ্ত হচ্ছে। বিভিন্ন প্রজাতির মাছ হারিয়ে বা বিলুপ্ত হচ্ছে কিংবা স্থান পরিবর্ত করছে। বিভিন্ন প্রাণির বাসস্থান, প্রজনন ধ্বংস হচ্ছে।  .
প্রাথমিক স্তর গুলির যেমন- ডিম্বাণু/ শুক্রাণু, জাইগট, লার্ভা, ভ্রূণ, ডিম-পোনা,রেণু, জুভেনাইল ইত্যাদি)উপর বেশ প্রভাব ফেলবে কেননা এসকল স্তরে এরা বেশ সংবেদনশীল থাকে। প্রাপ্তবয়স্ক প্রাণীদের ক্ষেত্রে এটা তাঁদের-স্বাভাবিক বৃদ্ধি ও প্রজননকে ক্ষতিগ্রস্ত-করতে পারে। হয়তো প্রাণীর জীবনরক্ষা পাবে কিন্তু তাঁদের স্বাভাবিক-বংশবৃদ্ধি প্রক্রিয়ায় ব্যাঘাত ঘটার-ফলে প্রাণীর পুনরুৎপাদন হ্রাস পেতে-পারে। সমুদ্রের অম্লতা বৃদ্ধির ফলে-সরাসরি সবচেয়ে ক্ষতিগ্রস্ত হবে এমন-প্রাণী ও উদ্ভিদের তালিকায়-প্রথমদিকে রয়েছে খোলস বিশিষ্ট-প্রাণী, যেমন বিশেষ ধরনের 
মোলাস্ক (টেরোপড, ওয়েস্টর,মাসেল, ক্ল্যাম), একাইনোডার্ম (শি আর্চিন, স্টার ফিস, ব্রিটল স্টার)জাতীয় প্রাণী এবং কোরাল ও বিশেষ ধরনের খোলস বিশিষ্ট সামুদ্রিক অ্যালজি। কেননা সমুদ্রের অম্লতা-বৃদ্ধির ফলে pH এর মান কমে যাওয়ার-সাথে সাথে পানিতে থাকাকার্বনেট আয়নের (CO 32-) পরিমাণও কমে-যাচ্ছে। এ কার্বনেট আয়ন আবার-উপরোল্লিখিত খোলস বিশিষ্ট-প্রাণীদের জন্য অতি প্রয়োজনীয় কেননা এটা তাঁদের বাইরের শক্তখোলস ও মূল কাঠামো বা কঙ্কালতৈরিতে মূল ভূমিকা পালন করে।পানিতে কার্বনেট আয়নের স্বল্পতা এ \প্রক্রিয়াকে বাঁধাগ্রস্ত করার মাধ্যমে-প্রাণীর বৃদ্ধি এবং শারীরিক গঠন-প্রক্রিয়াকে মন্থর করে ফেলবে। আতংকের ব্যাপার হল, সমুদ্রের-পানিতে এ কার্বনেট আয়নের পরিমাণ একটি নির্দিষ্ট মাত্রার নিচে নেমে-গেলে ঐ সকল প্রাণীর শরীরের-ক্যালসিয়াম কার্বনেটের শক্ত-বহিরাবরণ দ্রবীভূত হতে শুরু করবে।ফলস্বরূপ ক্যালসিয়াম কার্বনেটেরখোলস যুক্ত অন্যান্য সকল প্রাণীর সাথে সাথে কোরাল সমূহও ক্ষতিগ্রস্ত হবে জার্মানির হামবুর্গে অবস্থিত ম্যাক্স প্ল্যাঙ্ক ইন্সটিটিউটে ক্যাথরিনা শিখ ও তার দলের এক গবেষণায় বিভিন্ন তথ্য-উপাত্তের প্রেক্ষিতে দেখান যে, “সমুদ্রের পানির অম্লতা বেড়ে যাওয়ার কারণে ফাইটোপ্লাঙ্কটনরা পূর্বের তুলনায় কম ডাইমিথাইল সালফাইড উৎপন্ন-করছে।""তারা নিজেদের রক্ষার করার জন্যে একটা মেকানিজম অনুসরণ করে "
অ্যালান নেল
অ্যালান নেল () বিশিষ্ট আইরিশ আন্তর্জাতিক ক্রিকেট আম্পায়ার। আইসিসি সহযোগী ও অনুমোদিত আম্পায়ার তালিকায় আয়ারল্যান্ডের প্রতিনিধিত্ব করছেন তিনি। মে, ২০১৬ সালে জার্সিতে অনুষ্ঠিত আইসিসি বিশ্ব ক্রিকেট লীগ পঞ্চম বিভাগ প্রতিযোগিতায় খেলা পরিচালনা করেন। তন্মধ্যে জার্সি ও ওমানের মধ্যকার চূড়ান্ত খেলা অন্যতম।
১২ জুলাই, ২০১৬ তারিখে আয়ারল্যান্ড ও আফগানিস্তানের মধ্যকার ওডিআই পরিচালনার মাধ্যমে অভিষেক ঘটে। ৫ সেপ্টেম্বর, ২০১৬ তারিখে আয়ারল্যান্ড ও হংকংয়ের মধ্যকার টুয়েন্টি২০ আন্তর্জাতিকের খেলা পরিচালনায় অভিষিক্ত হন।
পূর্ণিমা সেন
পূর্ণিমা সেন (পুরো নাম: পূর্ণিমা সেনগুপ্তা; ১৯৩০-১৯৯৭) একজন বাঙালি অভিনেত্রী। তাঁর জন্ম আসামের গৌহাটিতে। কিন্তু তাঁর পৈত্রিক বাড়ি চট্টগ্রামের পাথরঘাটায়। পরবর্তীতে তাঁর পরিবার পূর্ব-বাংলায় চলে আসে এবং তিনি আমৃত্যু চট্টগ্রামের পাথরঘাটাতেই থেকে যান।
প্রথম জীবনে তিনি নৃত্যশিল্পী হিসাবে শিল্পী জীবন শুরু করেন। এরপর তৎকালীন পূর্ব পাকিস্তান (বাংলাদেশ) এর প্রথম সবাক চলচ্চিত্রের (মুখ ও মুখোশ) মাধ্যমে তাঁর অভিনয় জীবনের শুরু হয়।
জেসাস নাভাস
জেসাস নাবাস একজন স্পেনের পেশাদার ফুটবলার। তিনি ম্যানচেস্টার সিটির রাইট উইঙ্গার। সে খুব দ্রুত বল ড্রিবলিং করতে পারদর্শী।
জেসাস নাবাস ১৫ বছর বয়সে সেভিয়ায় যুবদলে যোগ দেয়। ২০০৩-০৪ সালে সে মুল দলে জায়গা পায়।
২০১৩ সালের ৪ জুন ১৪.৯ মিলিয়ন পাউন্ডের বিনিময় ম্যানচেস্টার সিটিতে যোগ দেয়। ২০১৩ সালের ১৯ আগস্ট ক্লাবের হয়ে অভিষেক হয়।
সাক্ষী শিবানন্দ
সাক্ষী শিবানন্দ হলেন একজন ভারতীয় অভিনেত্রী, যিনি তেলুগু, তামিল, কন্নড়, মালয়ালম এবং হিন্দি চলচ্চিত্রে কাজ করেন। তিনি "দ্য স্টোরি অব সিন্ড্রেলা" নামক একটি এনিমেশন ছবিতেও "সিন্ড্রেলা" চরিত্রে তাঁর কন্ঠ প্রদান করেন, যা কিনা ভারতীয় টিভি সাহারা টিভিতে একটি জনপ্রিয় এনিমে টিভি সিরিজ হিসেবে শুধুমাত্র শিশুদের জন্য সম্প্রচারিত হয়েছিল।
শিবানন্দ বলিউডে পদার্পণ করেন ১৯৯৬ সালে। পরে তিনি কিছু সময় ধরে টলিউডে কাজ করেন। সেসময় তিনি তেলুগু চলচ্চিত্রের অনেক বড় বড় তারকাদের সথে কাজ করেছিলেন। চিরঞ্জীবীর বিপরীতে "মাস্টার" ছবি দিয়ে তেলুগু ছবিতে পা রেখেছিলেন।
তাঁর ছোট বোন শিল্পা আনন্দ, যিনিও কিনা একজন চলচ্চিত্র ও টেলিভিশন অভিনেত্রী হিসেবে পরিচিত।
রাহিম স্টার্লিং
রাহিম স্টার্লিং ইংল্যান্ডের একজন পেশাদার ফুটবলার। তিনি উইঙ্গার ও এটাকিং মিডফিল্ডার হিসেবে খেলছে। ইংলিশ প্রিমিয়ার লিগে তিনি ম্যানচেস্টার সিটির হয়ে খেলছেন।
স্টার্লিং জ্যামাইকায় জন্মগ্রহন করেন। তার ছেলেবেলা সেখানেই কেটেছিল। ৫ বছর বয়সে সে মা'র সাথে যুক্তরাজ্যে চলে আসে। তার ৯ বছসে বাবা জ্যামাইকায় খুন হন।
২০১০ সালে রাহিম স্টার্লিং কুইন্স পার্ক রেঞ্জার্স থেকে ৫ মিলিয়ন পাউন্ডের বিনিময় লিভারপুলে যোগ দেয়। ২০১০ সালের ১ আগস্ট লিভারপুলের হয়ে অভিষেক হয়। লিভারপুল যুবদলের হয়ে হাইবারনিয়ানের বিপক্ষে প্রথম গোল করেন।
২০১২ সালের ২৪ মার্চ লিভারপুল মুল দলের হয়ে অভিষেক হয়। সেই সময় টার বয়স ছিলো ১৭ বছর ১০৭ দিন।
১২ জুলাই ২০১৫ সালে ৪৪ মিলিয়ন পাউন্ডের বিনিময়ে ম্যানচেস্টার সিটিতে যোগ দেন। ম্যানচেস্টার সিটির সাথে ৫ বছরের চুক্তি করেন তিনি।
১. "History boys: Dalglish to get teenage kicks in Prague with Liverpool starlet Sterling". "Daily Mail". London. 16 February 2011. Retrieved 22 April 2011.
২. "Revealed: August's Player of the Month". Liverpool F.C. Retrieved 2015-10-21.
৩. "Sterling, Raheem". National Football Teams. Retrieved 12 November 2016.
মির্জানগর নবাব বাড়ির হাম্মামখানা
বাংলার সুবেদার শাহ শুজার শ্যালকপুত্র মীর্জা সাফসি খান ১৬৪৯ খ্রিস্টাব্দে যশোরের ফৌজদার নিযুক্ত হন। তিনি কেশবপুর হতে ৭ কি.মি. পশ্চিমে কপোতাক্ষ ও বুড়িভদ্রা নদীর সঙ্গমস্থল ত্রিমোহিনী নামক স্থানে বসবাস করতেন। তার নাম অুসারে এলাকাটির নাম হয় মীর্জানগর। ত্রিমোহীনী- কেশবপুর রাস্তার পার্শ্বে মীর্জানগরের নবাববাড়ি এখন ভগ্নস্তুপ বিশেষ।
সম্রাট আওরঙ্গজেবের আমলে নুরল্লা খাঁ ফৌজদার নিযুক্ত হন। তিনি বুড়িভদ্রা নদীর দক্ষিণ পাড়ে কিল্লাবাড়ি স্থাপন করে সেখানে বসবাস করতেন। এটা পূর্ব-পশ্চিমে দীর্ঘ। সুবিস্তৃত পরিখা খনন করে, আট-দশ ফুট উঁচু প্রাচীর বেষ্টিত করে এটাকে মতিঝিল নামকরণ করেন, এর একাংশে বতকখানা, জোনানাসহ হাম্মামখানা (গোসলখানা) ও দূর্গের পূর্বদিকে সদর তোরণ নির্মাণ করেছিলেন। কামান দ্বারা দূর্গটি সুরক্ষিত ছিল। মীর্জানগরের কামানের একটি যশোরের মণিহার মোড়ে রক্ষিত আছে।
হাম্মামখানা বাদে আজ আর কিছুই অক্ষত নেই। পূর্ব-পশ্চিম লম্বা চার কক্ষ বিশিষ্ট এবং একটি কূপ সমেত হাম্মামখানাটি মোগল স্থাপত্য শৈলীর অনুকরণে নির্মিত হয়। স্থাপনাটি চার গম্বুজ বিশিষ্ট। এর পশ্চিম দিকে পরপর দুটি কক্ষ। পূর্বদিকের কক্ষ দুটি উঁচু চৌবাচ্চা হিসেবে ব্যবহৃত হতো। এর জানালাগুলো এমন উঁচু করে তৈরি যাতে এর ভিতরে অবস্থাকালে বাইরে থেকে শরীরের নিম্নাংশ দেখা যায় না। পূর্বপার্শ্বে দেয়াল বেষ্টনীর ভেতর রয়েছে ৯ ফুট ব্যাসের ইটের নির্মিত সুগভীর কূপ। সে কূপ হতে পানি টেনে তুলে এর ছাদের দু’টি চৌবাচ্চায় জমা করে রৌদ্রে গরম করে দেয়াল অভ্যন্তরে গ্রথিত পোড়ামাটির নলের মাধ্যমে স্নান কক্ষে সরবরাহ করা হতো। স্থাপনাটির দক্ষিণ পার্শ্বে একটি চৌবাচ্চা এবং একটি সুড়ঙ্গ রয়েছে যা তোষাখানা ছিল বলে অনুমিত হয়। ১৯৯৬ সালে প্রত্নতত্ত্ব বিভাগ এটিকে পুরাকীর্তি হিসেবে ঘোষণা করে এবং সংস্কার করে।
বার বার দেখো
বার বার দেখো (; ) হলো ২০১৬ সালের একটি ভারতীয় হিন্দি ভাষার রোমান্টিক চলচ্চিত্র। এই চলচ্চিত্রটি পরিচালনা করেছেন নিত্যা মিশ্রা, তিনি এই চলচ্চিত্রের মাধ্যমে বলিউডে অভিষেক করেছেন। এই ছবির প্রধান চরিত্রে অভিনয় করেছেন ক্যাটরিনা কাইফ এবং সিদ্ধার্থ মালহোত্রা।
এই চলচ্চিত্রটি ২০১৬ সালের ৯ সেপ্টেম্বর ভারতে মুক্তি পায়।এই ছবির সঙ্গীত পরিচালনা করেছেন অমল মালিক, অর্ক, বাদশাহ, জাস্লিন রয়্যাল এবং বিলাল সাইদ ২০১৬ সালের ২৭ জুলাই এই ছবির প্রথম গান "কালা চশমা" প্রকাশিত হয়। ২০১৬ সালের ৩ আগস্ট এই ছবির সম্পূর্ণ অ্যালবাম প্রকাশিত হয়।
রাজ: রিবুট
রাজ: রিবুট হলো ২০১৬ সালের একটি ভারতীয় চলচ্চিত্র। এটি লিখেছেন এবং পরিচালনা করেছেন ভিকরাম ভাট। এই ছবির প্রধান চরিত্রে অভিনয় করেছেন ইমরান হাশমি এবং কৃতি খারবান্দা। এটি রাজের চতুর্থ ছবি।
"রাজ: রিবুট" ২০১৬ সালের ১৬ সেপ্টেম্বর মুক্তি পাবার জন্য তৈরি করা হয়েছে। ২০১৬ সালের জানুয়ারীতে এই ছবির প্রথম শুটিং করা হয়।এই চলচ্চিত্রের গানগুলো পরিচালনা করেছেন জিৎ গাঙ্গুলী। তার সাথে দুই ভাই সঙ্গীত হালদিপুর এবং সিদ্ধার্থ হালদিপুর-ও পরিচালনা করেছেন। এই ছবির প্রথম গান "সাউন্ড অফ রাজ" ২০১৬ সালের ৫ জুলাই ইউটিউবে
প্রকাশিত হয়। এই গানটি জুবিন নাউটিয়ালের পক্ষ হতে পুরাতন হরর ছায়াছবির গা ছমছমে সুরের ঐতিহ্যের প্রতি সম্মাননা। এই ছবির সম্পূর্ণ অ্যালবাম ২০১৬ সালের ১৯ আগস্ট প্রকাশিত হয়।
নাপা শাক
নাপা শাক () হল মালভা গণের, মালভেসি পরিবারের একটি সপুষ্পক উদ্ভিদ যার পাতা ও গাছের কচি ডগা শাক বা পাতা সবজি হিসাবে খাওয়া হয়। এ শাক লাফা শাক নামেও পরিচিত। নাপা শাক উত্তর আমেরিকা, ইউরোপ, এশিয়া সহ পৃথিবীর সর্বত্রই জন্মে। বাংলাদেশ ও ভারতে এটি প্রধানত শীতকালীন সবজি হিসাবে চাষ করা হয়, তবে এখন বর্ষা বাদে সকল মৌসুমে এর চাষ করা যায়। এ শাক বাংলাদেশের উত্তরাঞ্চলের বৃহত্তর রংপুর ও দিনাজপুর এবং ভারতের পশ্চিমবঙ্গের কুচবিহার ও অাসামের গোয়ালপাড়া এলাকায় চাষ করা হয়।
নাপা শাক একবর্ষজীবি উদ্ভিদ। এর গাছ ৩০ সেমি পর্যন্ত লম্বা হয়। পাতা গোলাকৃতি ও সবুজ ও হালকা লালচে রঙের হয়ে থাকে। নাপা শাক ভাজি, ঝোল (নাপা শাকের খাটা বিশেষ জনপ্রিয়) এবং পেলকা হিসাবে খাওয়া হয়।
তেলরঙ
তেলরঙ বা তৈলচিত্র () হলো এমন একটি শিল্প মাধ্যম যেখানে রঞ্জক পদার্থের সাথে বাইন্ডার বা বন্ধনী হিসেবে শোষক তেল ব্যবহার করা হয়। সাধারনত ব্যব্যহৃত শোষক তেলের মধ্যে রয়েছে তিসির তেল, পোস্তদানা তেল, আখরোট তেল ও কুসুম ফুলের তেল। তেলের সঠিক নির্বাচন তৈলচিত্রে অনেক ভূমিকা পালন করে, যেমন চিত্রকর্মটি কতোটা হলদে হবে বা কতো দ্রুত শুকিয়ে যাবে তা তেলের উপরই নির্ভরশীল। রঙের উজ্জ্বলতার দিকে লক্ষ করলে কিছু পার্থক্য দেখা যায় যা তেলের প্রকৃতির উপর নির্ভরশীল। একজন শিল্পী নির্দিষ্ট রঞ্জক এবং আকাঙ্ক্ষিত কর্মফল পেতে একই চিত্রকর্মে বিভিন্ন তেল ব্যবহার করতে পারেন। মাধ্যমের উপর নির্ভর করে রঙসমূহ এক বিশেষ সামঞ্জস্য লাভ করে। চিত্রকর্মের উজ্জ্বল বার্নিশ ও পালিশের জন্য তেলকে এক প্রকার রজনের সাথে ফোটানো হয়ে থাকে। রজন হিসেবে পাইন বা দেবদারু গাছের রজন অথবা লবান ব্যবহৃত হয়।
যদিও পঞ্চম ও দশম শতাব্দীর মধ্যবর্তী সময়ে পশ্চিম আফগানিস্তানে ভারতীয় এবং চীনা চিত্রশিল্পীরা বৌদ্ধ ধর্মের চিত্রকর্মে তেল রঙের ব্যবহার করে থাকলেও, এটি ১৫ শতকের আগে প্রসার লাভ করেনি। তেল রঙের অনুশীলন মধ্যযুগের দিকে পশ্চিমাভিমুখ হয়। অবশেষে তেল রঙের সুবিধাগুলো ব্যাপকভাবে পরিচিত হয়ে ওঠায় এটি শিল্পকর্ম তৈরির প্রধান মাধ্যমে পরিণত হয়। এ পরিবর্তন শুরু হয় উত্তর ইউরোপে নেদ্যারল্যান্ডীয় চিত্রকর্মের মাধ্যমে, এবং রেনেসাঁর প্রসারের সাথে সাথে তৈলচিত্র কৌশল প্রায় সম্পূর্ণরূপে ইউরোপের বেশিরভাগ দেশেই টেম্পেরার স্থান গ্রহন করে।
সাম্প্রতিককালে, নতুন এক প্রকার তেল রঙ প্রাধান্য পাচ্ছে, যা পানিতে মিশ্রনীয়। এটি গতানুগতিক তেলরঙকে কিছু্ পরিমানে প্রতিস্থাপিতও করেছে। পানিতে দ্রবণীয় রঙে এক প্রকার তরল থাকে, যা রঙটিকে থিনার ছাড়া পানির সাহায্যে পাতলা করতে সক্ষম। এর ফলে রঙটি সাধারন তেলরঙের চেয়ে দ্রুত শুকায়। সাধারনত তেলরঙ যেখানে ১ থেকে ৩ সপ্তাহে শুকায় সেখানে পানিতে দ্রবণীয় এই তেলরঙ ১ থেকে ৩ দিনেই শুকিয়ে যায়।
উথলী মহাবিদ্যালয়
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার জীবননগর উপজেলার ছায়া ঢাকা, পাখি ডাকা, শান্তপরিবেশে উথলী মহাবিদ্যালয় অবস্থিত। ২০০১ সালে উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় এই কলেজ প্রতিষ্ঠিত হয়।
পাঠগ্রহণের পাশাপাশি শিক্ষার্থীরা রোভার স্কাউট এর মত সমাজ সেবা মূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অণুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর কিছু শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ সুন্দর চত্বর শিক্ষার্থীদের কলাতানে মুখরিত হয়ে ওঠে।
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহল ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে দুইটি ভবন।
উথলী মহাবিদ্যালয় এর মোট ছাত্র-ছাত্রীর সংখ্যা ৬২০ জন।
২০০৭-০৮ আয়ারল্যান্ড ক্রিকেট দলের বাংলাদেশ সফর
আয়ারল্যান্ড ক্রিকেট দল ২০০৮ সালের মার্চ মাসে ৩টি একদিনের আন্তর্জাতিক ম্যাচ খেলতে বাংলাদেশ সফর করে। এই সফরে তাঁরা বাংলাদেশের নিকট সবকটি ম্যাচে পরাজয় বরণ করে।
সুন্নি গ্রন্থের তালিকা
এটি বৈশ্বয়িক প্রেক্ষাপটে বিশেষভাবে পরিচিত সুন্নী গ্রন্থাবলীর তালিকা। এখানে তালিকাবদ্ধ করা গ্রন্থগুলি মূলতঃ ভিন্ন ভাষায় রচিত, যাদের কিয়দাংশের বাংলায় অনুবাদ রয়েছে।
সম্বন্ধ বিপণন
সম্বন্ধ বিপণন (ইংরেজী: Affiliate Marketing) বা অ্যাফিলিয়েট মার্কেটিং হলো এমন এক ধরনের কর্ম-দক্ষতাভিত্তিক বিপণন প্রক্রিয়া যেখানে এক বা একাধিক বিপণনকারিরা (বা মার্কেটাররা) একটি নির্দিষ্ট ব্যবসায় প্রতিষ্ঠানের সাথে জড়িত হয়ে ঐ প্রতিষ্ঠানে গ্রাহক আনার জন্য তাদের বিপণন দক্ষতা প্রয়োগ করে থাকে এবং গ্রাহক আনার পর উক্ত ব্যবসায় প্রতিষ্ঠান পুরষ্কার-স্বরূপ বিপণনকারিদের দিনশেষে কিছু নগদ অর্থ প্রদান করে থাকে। এই ধরণের বিপণন ব্যবস্থায় চারটি প্রধান ভিত্তি রয়েছেঃ ব্যবসায়ীগণ (যারা খুচরা বিক্রেতা বা ব্র্যান্ড নামেও পরিচিত), অ্যাফিলিয়েট নেটওয়ার্ক (যেখানে ব্যবসায় মালিক এবং বিপণনকারী বা অ্যাফিলিয়েটরা এসে মিলিত হয়), প্রচারক (বিপণকারী বা মার্কেটার) এবং গ্রাহক। সম্বন্ধ বিপণন ব্যবস্থা বিকশিত হয়েছে মাধ্যমিক স্তরের প্রতিযোগী, বিশেষ করে ব্যবস্থাপনা সংস্থা, সুপার-অ্যাফিলিয়েট এবং বিক্রেতা বা সরবরাহকারীদের উত্থানের ফলে।
সম্বন্ধ বিপণন ইন্টারনেট মার্কেটিং-এর অন্যান্য পদ্ধতির উপরও কিছু কিছু ক্ষেত্রে প্রভাব বিস্তার করতে শুরু করেছে কেননা এই ধরনের বিপণন ব্যবস্থা প্রায়ই নিয়মিত-বিপণন পদ্ধতি গ্রহণ করে থাকে। আর সেই পদ্ধতিগুলো হলো সার্চ ইঞ্জিন অপ্টিমাইজেশান বা এসইও, সার্চ ইঞ্জিন মার্কেটিং (পিপিসি - পেই পার ক্লিক), ই-মেইল মার্কেটিং, কন্টেন্ট মার্কেটিং এবং প্রদর্শন বিপণন।
সম্বন্ধ বিপণনকে অনেক সময় রেফারেল মার্কেটিং (এটি এমন এক ধরনের বিপণন প্রক্রিয়া যেখানে মৌখিক যোগাযোগের মাধ্যমে একটি পণ্যের বিপণন প্রসার সাধিত হয়) এর সাথে গুলিয়ে ফেলা হয়। কেননা এই উভয় ধরনের বিপণন ব্যবস্থাই খুচরা বিক্রেতাদের কাছে বিক্রয় কার্যক্রম পরিচালনা করার জন্য তৃতীয় পক্ষের সহায়তা নিয়ে থাকে। যদিও উভয়ই বিপণন ব্যবস্থার স্বতন্ত্র রূপ কিন্তু তারপরও উভয়ের মধ্যে কিছু পার্থক্য বিদ্যমান আছে। সম্বন্ধ বিপণন বা অ্যাফিলিয়েট মার্কেটিং বিক্রয় পরিচালনার জন্য সম্পূর্ণ আর্থিক প্ররোচণার উপর নির্ভরশীল যেখানে রেফারেল মার্কেটি নির্ভরশীল শুধু বিশ্বাস এবং ব্যাক্তিগত সম্পর্কের উপর।
সম্বন্ধ বিপণন বিজ্ঞাপণদাতাদের কর্তৃক মাঝে-মধ্যে উপেক্ষিত হয়। কেননা যেখানে সার্চ ইঞ্জিন, ই-মেইল এবং ওয়েব সিন্ডিকেশ্যান অনলাইন বিক্রেতাদের সিংহভাগ মনযোগ আকর্ষণে সফল, সেখানে সম্বন্ধ বিপণন তুলনামূলকভাবে দৃষ্টি আকর্ষণে কম সফল। কিন্তু তারপরও সম্বন্ধ বিপণন বা অ্যাফিলিয়েট মার্কেটিং অনলাইন বিপণন এবং কৌশলগত বাজারজাতকরণের ক্ষেত্রে গুরুত্বপূর্ণ ভূমিকা পালন করে চলেছে।
নতুন অসম গণ পরিষদ
নতুন অসম গণ পরিষদ (ন-অগপ) (ইংরেজি: 'New Assamese People's Association') ভারতের অসম রাজ্যের একটি রাজনৈতিক দল ছিল। অসম গণ পরিষদ দলের বিভাজনের পর ন-অগপ দল গঠিত হয়। তৎকালীন সাংসদ এবং কেন্দ্রীয় আইন মন্ত্রী দীনেশ গোস্বামী এবং আসামের প্রাক্তন গৃহমন্ত্রী ভৃগু কুমার ফুকন এর নেতৃত্বে ন-অগপ গঠিত হয়। দীনেশ গোস্বামী এবং ভৃগু কুমার ফুকন সদৌ অসম ছাত্র সন্থা এবং সদৌ অসম গণ সংগ্রাম পরিষদ এর নেতৃত্বে ১৯৮০ দশকের শুরুতে আরম্ভ হওয়া অসম আন্দোলন এর অগ্রণী নেতা ছিলেন। ন-অগপ দলের অন্যান্য উল্লেখযোগ্য নেতাদের মধ্যে আসামের প্রাক্তন শিক্ষামন্ত্রী বৃন্দাবন গোস্বামী এবং অসম বিধানসভার প্রাক্তন অধ্যক্ষ পুলকেশ বরুয়া অন্যতম ছিলেন।
১৯৯৪ সালে ন-অগপ অগপ দলের সাথে সম্পৃক্ত হয়। ভৃগু কুমার ফুকনকে অসম গণ পরিষদ এর নির্বাহী সভাপতির দায়িত্ব দেয়া হয়। পরে সেই সময়কার আসামের মুখ্যমন্ত্রী এবং অসম গণ পরিষদ দলের সভাপতি প্রফুল্ল কুমার মহন্তর সাথে হওয়া মতবিরোধের জের ধরে ফুকনকে সেই পদ থেকে অপসারিত করা হয় এবং পরবর্তীতে ১৯৯৭ সালে দল থেকে বহিস্কার করা হয়। ন-অগপ দলের অন্য একজন নেতা এবং প্রাক্তন শিক্ষামন্ত্রী বৃন্দাবন গোস্বামী পরে অগপ দলের সভাপতি হিসেবে নির্বাচিত হন।
क
क (ক) (कवर्ण কবর্ণ) দেবনাগরী ক ব্যঞ্জন বর্ণমালার প্রথম অক্ষর। ক অক্ষরের উৎস ব্রাহ্মী অক্ষর 𑀓 (), যা গুপ্ত লিপির অক্ষর হিসেবে কিছুটা পরিবর্তিত হয়ে দেবনাগরী ’র রূপ নিয়েছে। এর থেকে উদ্ভুত হওয়া অক্ষর গুজরাটী অক্ষর হল ક এবং মোদী অক্ষর �।
দেবনাগরী ক’কে [kə] এবং কোনো কোনো ক্ষেত্রে [k] উচ্চারণ করা হয়। নীচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয়:নীচের উদাহরণে ‘‘क’’র অন্তর্নিহিত স্বরধ্বনিও উচ্চারণ করা হয় না:ফার্সি এবং আরবী ভাষা থেকে নেয়া কোনো কোনো শব্দের প্রকৃত উচ্চারণের অধিক চাপ বোঝানোর জন্য দেবনাগরী ক’র সাথে নুক্তা(বিন্দু) প্রয়োগ করা হয়।
ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। क’র বিভিন্ন রূপের মূল্যসমূহ নীচে দেয়া হল--क (ক), कि (কি), क (কে) তবলার বাম হাতে বাজানো একটি বোল।
ख
ख (খ) (खवर्ण খ’বর্ণ) দেবনাগরী ব্যঞ্জনবর্ণের দ্বিতীয় অক্ষর।
দেবনাগরী খ'কে এবং কোনো কোনো ক্ষেত্রে [kʰ] উচ্চারণ করা হয়। নীচের উদাহরণে ‘‘ख’’র অন্তর্নিহিত স্বরধ্বনিও উচ্চারণ করা হয়:ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। ख’র বিভিন্ন রূপের মানসমূহ নীচে দেয়া হল:
অবুঝ বউ
অবুঝ বউ ২০১০ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন নারগিস আক্তার। বিশ্বকবি রবীন্দ্রনাথ ঠাকুর রচিত ছোটগল্প "সমাপ্তি" অবলম্বনে ছায়াছবিটির চিত্রনাট্য লিখেছেন পরিচালক নারগিস আক্তার। ছায়াছবিটি প্রযোজিত ও পরিবেশিত হয় ইমপ্রেস টেলিফিল্ম-এর ব্যানারে। এতে নাম ভূমিকায় অভিনয় করেছেন প্রিয়াংকা। এছাড়া অন্যান্য চরিত্রে অভিনয় করেছেন ববিতা, ফেরদৌস আহমেদ, শাকিল খান, নিপুণ আক্তার, ওয়াহিদা মল্লিক জলি, অমল বোস প্রমুখ। চলচ্চিত্রটি ৩৫তম জাতীয় চলচ্চিত্র পুরস্কারে তিনটি বিভাগে পুরস্কার লাভ করে।
গ্রামের দস্যিস্বভাবের মেয়ে মৃন্ময়ী। সারাদিন গ্রামের এদিক ওদিক ছুটে বেড়ায়। বিলাত থেকে অপু গ্রামে আসে। নৌকা থেকে নামার পরপরই সে পিছলে পরে যায় এবং তা দেখে মৃন্ময়ীর দল হেসে কুটিকুটি। সেই দেখায় মৃন্ময়ীকে ভালো লাগে অপুর। অপুর মা তাকে বিয়ে দেওয়ার জন্য পাত্রী ঠিক করে রাখে। বাড়িতে আসার পর অপুর মা তাকে পাঠায় সেই পাত্রী দেখতে। কিন্তু সেখানেও হাজির হয় মৃন্ময়ী এবং সব উলট পালট করে দিয়ে আসে। অপুর মৃন্ময়ীর প্রতি ভালোলাগা বাড়তে থাকে এবং এক পর্যায়ে সে তার মাকে জানায়। মা-ছেলের মান অভিমানের পর রানী মা রাজি হন বিয়ে দেওয়ার জন্য। নিয়মানুযায়ী একদিন বিয়ে হয় তাদের। কিন্তু বিয়ের পরও তার দস্যিপনা কাটে না। তার ছেলেমানুষী স্বভাব স্বামী অপু মেনে নিলেও, শ্বশুরবাড়ির অন্য কেউ মেনে নিতে পারে না। ফলে মৃন্ময়ীর জীবন হয়ে উঠে বিষাদময়।অবুঝ বউ ছায়াছবিটি প্রযোজনা করেন শহীদুর রহমান। পরবর্তীতে ইমপ্রেস টেলিফিল্ম ছায়াছবিটির স্বত্ব কিনে নেয় এবং চ্যানেল আইয়ে এর ওয়ার্ল্ড প্রিমিয়ার হয় ২০১০ সালের ১০ সেপ্টেম্বর। একই দিনে বসুন্ধরা সিটির স্টার সিনেপ্লেক্সে ছায়াছবিটি মুক্তি দেওয়া হয়।
ছায়াছবিটির সঙ্গীত পরিচালনা করেছেন সুজেয় শ্যাম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সুবীর নন্দী, শাকিলা জাফর, শুক্লা, ও মামুন।
৩৫তম জাতীয় চলচ্চিত্র পুরস্কার
তৃতীয় বিশ্ব
তৃতীয় বিশ্ব বলতে বুঝায় বিশ্বের প্রধান দুটি সামরিক জোট ন্যাটো এবং ওয়ারশ ভূক্ত নয় এমন রাষ্ট্রগুলোকে। দ্বিতীয় বিশ্বযুদ্ধ শেষে বিশ্বে শুরু হয় ঠান্ডা লড়াই। এই লড়াই যুক্তরাষ্ট্রের নেতৃত্বে নেটো বাহিনী ও সোভিয়েত ইউনিয়নের নেতৃত্বে ওয়ারশ জোট গঠিত হয়। নেটোর সহযোগী দেশ যুক্তরাষ্ট্র,ব্রিটেন, পশ্চিম জার্মানি, ফ্রান্স, ইতালি, স্পেন তথা পশ্চিম ইউরোপ; এদের বলা হথ প্রথম বিশ্ব। আর সোভিয়েতের পক্ষে থাকা চিন, কিউবা ও তাদের সহযোগীরা হলো দ্বিতীয় বিশ্ব। কোনো পক্ষে অংশ না নেওয়া আফ্রিকা, লেতিন আমেরিকা, এশিয়া, ওশেনিয়ার দেশগুলি হল তৃতীয় বিশ্ব। এই সময় তৃতীয় বিশ্বের দেশ গুলি গড়ে তোলে জোট নিরপেক্ষ আন্দোলন; যার নেতৃত্বে ছিলেন জহরলাল নেহেরু, সুহার্তো ও টিটো। তৃতীয় বিশ্বের এই দেশগুলির মধ্যে কিছু দেশ শিল্প উন্নয়ের পথে এগিয়ে চলেছে; এর মধ্য উল্লেখযোগ্য হল ভারত ও ব্রাজিল। ১৯৯২ সালে সোভিয়েত ইউনিয়ন অবলুপ্তির মধ্য দিয়ে ঠান্ডা লড়াই শেষ হয়।
উপ্সেলাইট
উপ্সেলাইট ম্যাগনেসিয়াম কার্বনেট এর একটি অনার্দ্র (ইংরেজী: anhydrous) রূপ। ২০১৩ সালের জুলাই মাসে এক পদার্থবিদ প্রথম এর সংবাদ প্রকাশিত করেন। প্রতি গ্রামে ৮০০ মিটার² পৃষ্ঠতলসম্পন্ন উপ্‌সেলাইট এতদিনের আবিষ্কৃত সকল অ্যালকালি আর্থ মেটাল কার্বনেট(ইংরেজি:alkali earth metal carbonate)এর মধ্যে সর্বোচ্চ পৃষ্ঠতলসম্পন্ন পদার্থ হিসেবে চিহ্নিত হয়েছে। এই পদার্থটি নিম্ন আপেক্ষিক আর্দ্রতায় এতদিনের উপলব্ধ শ্রেষ্ঠ শোষক হিসেবে পরিচিত hygroscopic zeolites-এর থেকেও বেশি জল শোষণ করতে পারে। এছাড়া উপ্সেলাইট জিওলাইটের(zeolites)থেকে কম উষ্ণতাতে জল পরিত্যাগ করতে পারে, অর্থাৎ এর জন্য উপ্‌সেলাইটের কম শক্তির প্রয়োজন হয়।
সুইডেনের বিখ্যাত উপ্সোলা বিশ্ববিদ্যালয়ের নামানুসারে এই পদার্থটির নাম উপ্সেলাইট রাখা হয়েছে। এই বিশ্ববিদ্যালয়েই এই পদার্থটির অবস্থিতির প্রথম গবেষণামূলক সংবাদ প্রকাশ পায়। ইংরেজি উপ্‌সেলাইট লিপ্যন্তরে (অর্থাৎ "upsalite"- ত) এটিতে "p" আছে যদিও উপরোক্ত বিশ্ববিদ্যালয়টি যে শহরে অবস্থিত, সেই শহরটির নাম "Uppsala"। তবুও, এই শহরটির নামের পুরানো উচ্চারণ "Upsala" হওয়ায় বিশ্ববিদ্যালয়ের নব-ল্যাটিন (ইংরেজি:New Latin/(Neo-)Latin) নামটি অর্থাৎ Universitas Regia Upsaliensis-তে এতে "p" আছে।
সাধারণ বায়ুমণ্ডলীয় চাপের তিনগুণ বেশি চাপে ম্যাগনেসিয়াম অক্সাইড (MgO) ও কার্বন ডাইঅক্সাইড (CO)কে মিথানলে দ্রবীভূত করে বিশুদ্ধ MgCO(উপ্‌সেলাইট) প্রস্তুত করা হয়।
উপ্সেলাইটের জলীয় বাষ্প শোষণ করার ক্ষমতা জিওলাইটতের থেকে বেশি। অন্যদিকে জিওলাইট উপ্‌সেলাইট বহু বেশি ব্যয়সাধ্য পদার্থ। উপ্‌সেলাইট আর্দ্র পরিবেশ থেকে বহুগুণ শুষ্ক পরিবেশে সঞ্চালিত করলেও শোষিত জলের বেশি অংশই ধরে রাখতে পারে। ৯৫ °সেলসিয়াস উষ্ণতায় উত্তপ্ত করে এর শুষ্ক রূপটি ফেরত পাওয়া যায়। এর বিপরীতে, বেশিরভাগ জিওলাইটের শুষ্ক রূপ পাওয়ার জন্য ১৫০ °সেলসিয়াসের থেকেও বেশী উষ্ণতায় উত্তপ্ত করা হয়। এই শুষ্ককরণ ধর্মের মূল হল- উপ্‌সেলাইটের বৃহৎ আভ্যন্তরীণ পৃষ্ঠতল। ম্যাগনেসিয়াম কার্বনেটের বিভিন্ন রূপের পৃষ্ঠে জল আবদ্ধ হয়ে থাকে এবং এইজন্য স্ফটিকাকার (ইংরেজী:crystalline); এর বিপরীতে উপ্‌সেলাইটের পৃষ্ঠে কোনো জল সংযোজিত না থাকায় ইহা স্ফটিকাকার নয়। উপ্‌সেলাইট আসলে মেসোপোরাস (ইংরেজী:Mesoporous) পদার্থ। এর ফলে এর পৃষ্ঠতল বৃহৎ- প্রতি গ্রামে ৮০০ বর্গমিটার(৮,৬০০ বর্গফুট)।
এর সম্ভাব্য ব্যবহারের মধ্যে অন্যতম হল-ইলেক্ট্রনিক ও ঔষধ উৎপাদন উদ্যোগ সমূহে পারিবেশিক বাষ্প নিয়ন্ত্রণের জন্য প্রয়োজনীয় শক্তির হ্রাসকরণ। এর জন্য hockey rinks ও গুদামসমূহে এর ব্যবহার করা যায়। বিষাক্ত আবর্জনা, রাসায়নিক, তৈল আবর্জনার দূরীকরণ ও ঔষধ বিতরণ ব্যবস্থা, অগ্নিকাণ্ডের পরবর্তী পর্যায়ে নিকাকরণ, দূর্গন্ধ নিয়ন্ত্রণ ইত্যাদি ক্ষেত্রে এর ব্যবহার করা যায়।
এস্কিমো নেবুলা
জার্মান বংশদ্ভুত ইংরেজ জ্যোতির্বিজ্ঞানী উইলিয়াম হার্শেল ১৭৮৭ সালের ১৭ জানুয়ারি 'এস্কিমো নেবুলা' আবিষ্কার করেন। দূরত্ব প্রায় ৫,০০০ আলোকবর্ষ। বয়স ধরা হয় প্রায় ১০,০০০ বছর। ভেতরের বাবলগুলির এক একটির দৈর্ঘ্য এক আলোকবর্ষ। একদম বাইরের বৃত্তের গ্যাস ক্লাউড ঘন্টায় প্রায় ১.৫ মিলিয়ন কিমি বেগে প্রসারিত হচ্ছে।
Coordinates:  07 29 10.7669, +20° 54′ 42.488″
বাংলাদেশ ও ইংল্যান্ডের মধ্যকার টেস্ট ম্যাচের তালিকা
বাংলাদেশ এবং ইংল্যান্ড ক্রিকেট দল ২০০৩ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি সেপ্টেম্বর, ২০১৬ সাল পর্যন্ত মোট আটটি টেস্টে একে-অপরের মুখোমুখি হয়। তন্মধ্যে ইংল্যান্ড আট টেস্টেই জয় পেয়েছে। কোন খেলাতেই বাংলাদেশ দল জয় পায়নি কিংবা ড্র করতেও সক্ষম হয়নি।
১৫ সেপ্টেম্বর, ২০১৬ তারিখ পর্যন্ত বাংলাদেশ-ইংল্যান্ডের মধ্যকার টেস্টের তালিকা নিম্নরূপ:
বিজ্ঞাপনে যৌনতা
বিজ্ঞাপনে যৌনতা বা "যৌনতা বিক্রয়" হল কোন নির্দিষ্ট দ্রব্য বা পরিষেবা বিক্রির উদ্দেশ্যে বিজ্ঞাপনে যৌন আবেদনের সাহায্য নেওয়া। স্বল্পবসনা সুন্দরী নারী কিংবা পেশীবহুল পুরুষের যৌন আবেদনময় চিত্ররূপ বিজ্ঞাপনী দ্রব্য বা পরিষেবাটির সঙ্গে কতটা যুক্ত তা প্রশ্নের বিষয় এবং ততোধিক রহস্যময়।
অতীতে উপভোক্তার মনোযোগ ও বিক্রয় বাড়ানোর জন্য কাঠের ফলকে স্বল্পবসনা যৌন আবেদনময়ী নারীদের ছবিসহ তামাক বা বলবর্ধক ঔষধ প্রভৃতি দ্রব্যের বিজ্ঞাপন করা হত৷ ১৮৭১ সালে পার্ল টোবাকো ব্র্যান্ড বিজ্ঞাপনে প্রথম যৌনতা নিয়ে আসে তাঁদের প্যাকেটের উপরে একটি নগ্ন নারীর ছবি দিয়ে। ১৮৮৫ সালে ডিউক অ্যান্ড সন্স সিগারেটের মোড়কে যৌন উদ্দীপনাপ্রদ বস্তুর আমদানী করে, যা ক্রমে তাদেরকে আমেরিকার সর্বোচ্চ সারির সিগারেটের ব্র্যান্ডের তকমায় ভূষিত করে।
২০১৬ গ্রীষ্মকালীন অলিম্পিক ও প্যারালিম্পিকের মাঠসমূহ
২০১৬ গ্রীষ্মকালীন অলিম্পিক একটি আন্তর্জাতিক বহু-ক্রীড়া প্রতিযোগিতা, যা ২০১৬ সালের ৫ আগস্ট থেকে ২১ আগস্ট ব্রাজিলের সর্ববৃহৎ শহর রিও দি জেনেরিওয়ে অনুষ্ঠিত হয়।
এতে পূর্বের ১৮টি (যার ৮টির উন্নয়ন করা হয়েছে), নতুন ৯টি এবং অস্থায়ী ভাবে ৭টি মাঠ নির্ধারণ করা হয়েছে।
1. Although the Opening Ceremony of the Olympics occurred on 5 August, football matches began on 3 August.
পোখরাজ
পোখরাজ হল AlSiO(F,OH)রাসায়নিক সংকেতযুক্ত একটি সিলিকেট পদার্থ। ইহা অর্থোরম্বিক পদ্ধতিতে জমাট বাঁধে এবং এর কৃস্টালগুলি বেশিরভাগ প্রিজমাকার পিরামিডিয় বা অন্যান্য আকৃতির হয়।
শুদ্ধ পোখরাজ বর্ণহীন এবং স্বচ্ছ, কিন্তু অশুদ্ধি দ্বারা ইহা রঙিন করা হয়। আদর্শ পোখরাজ হল লাল, হলুদ, ধূসর, রক্তাভ-কমলা বা নীলচে বাদামি রঙের৷ ইহা সাদা, সবুজ, নীল, সোনালি, গোলাপি (বিরল), রক্তাভ-হলদে বা অস্বচ্ছ থেকে স্বচ্ছ হয়ে থাকে।
কমলা পোখরাজ সবচেয়ে দামি; ইহা নভেম্বরের জাতকদের জন্য শুভরত্ন এবং বন্ধুত্বের প্রতীক। এটি আমেরিকার উটা রাজ্যের রাষ্ট্রীয় রত্ন।
রাজকীয় পোখরাজ হল হলুদ, গোলাপি (বিরল, প্রাকৃতিক) বা গোলাপি-কমলা ব্রাজিলের রাজকীয় পোখরাজ উজ্জ্বল হলুদ থেকে গাঢ় সোনালি বাদামি এবং কখনো কখনো বেগুনিও হয়ে থাকে। বাদামি পোখরাজগুলিকে উজ্জ্বল হলুদ, সোনালি, গোলাপি বা বেগুনি বর্ণে রঞ্জিত করা হয়। কিছু রাজকীয় পোখরাজ দীর্ঘদিন রাখলে বিবর্ণ হয়ে যায়।
নীল পোখরাজ টেক্সাসের রাষ্ট্রীয় রত্ন যা প্রাকৃতিকভাবে বিরল।
রিচার্ড হালসল
রিচার্ড গ্র্যান্ট হালসল (; জন্ম: ১ অক্টোবর, ১৯৬৮) রোডেশিয়ার সলিসবারিতে জন্মগ্রহণকারী জিম্বাবুয়ের সাবেক ক্রিকেটার। ডানহাতি ব্যাটসম্যান ও ডানহাতে ফাস্ট মিডিয়াম বোলিংয়ে পারদর্শিতা দেখিয়েছেন রিচার্ড হালসল। ঘরোয়া ক্রিকেটে সাসেক্স ক্রিকেট বোর্ড, ক্যামব্রিজ বিশ্ববিদ্যালয় ও ম্যাশোনাল্যান্ড কোর্টের প্রতিনিধিত্ব করেছেন তিনি। বর্তমানে তিনি বাংলাদেশ ক্রিকেট দলের ফিল্ডিং কোচের দায়িত্বে রয়েছেন।
১৯৯৩-৯৪ মৌসুমে প্রথম-শ্রেণীর ক্রিকেটে ম্যাশোনাল্যান্ড কাউন্টি ডিস্ট্রিক্টসের পক্ষে অভিষেক ঘটে তাঁর। লোগান কাপে দলের প্রতিপক্ষ ছিল ম্যাশোনাল্যান্ড অনূর্ধ্ব-২৪ দল। এ খেলাটিই জিম্বাবুয়েতে তাঁর একমাত্র প্রথম-শ্রেণীর খেলা ছিল।
প্রথম-শ্রেণীর ক্রিকেটে তাঁর পরবর্তী অংশগ্রহণ ছিল ইংরেজ কাউন্টি ক্রিকেটে ক্যামব্রিজ বিশ্ববিদ্যালয়ের পক্ষে। ১৯৯৯ সালে ল্যাঙ্কাশায়ারের বিপক্ষে কাউন্টি ক্রিকেটে অভিষেক ঘটে তাঁর। ঐ মৌসুমে তিনি ৭টি প্রথম-শ্রেণীর ক্রিকেটে অংশ নেন। শেষ খেলায় অংশ নেন অক্সফোর্ড বিশ্ববিদ্যালয়ের বিপক্ষে। সর্বমোট আটটি প্রথম-শ্রেণীর খেলায় ১৯.০০ গড়ে ১৭১ রান তুলেন। এছাড়াও একমাত্র অর্ধ-শতক করেন ৭৬ যা তাঁর ব্যক্তিগত সর্বোচ্চ। ফিল্ডিংয়ে তিনি ৫টি ক্যাচ নেন। বল হাতে ১৩ উইকেট নেন ৪৪.৩৮ গড়ে। তন্মধ্যে সেরা বোলিং পরিসংখ্যান গড়েন ৩/৬৪।
খেলোয়াড়ী জীবন শেষে সাসেক্সে কোচিং করান। এরপর ২০০৭ সালে ইংল্যান্ড ক্রিকেট দলে প্রথম পূর্ণাঙ্গকালীন ফিল্ডিং কোচ হিসেবে মনোননয়ন দেয়া হয় তাঁকে। ৩ অক্টোবর ইসিবির সাথে চুক্তি শেষ হলে পরবর্তীতে দুইবছর বাংলাদেশ ক্রিকেট দলের ফিল্ডিং কোচ হিসেবে যোগ দেন।
মঞ্জরি ফড়ণীস
মঞ্জরি ফড়ণীস হলেন একজন ভারতীয় অভিনেত্রী, যিনি মারাঠি, হিন্দি, তেলুগু, বাংলা, মালয়ালম, কন্নড় এবং তামিল চলচ্চিত্রে কাজ করেন। ২০০৮ সালে হিন্দি ছবি "জানে তু... ইয়া জানে না" দিয়ে বেশ পরিচিতি লাভ করেন।
মঞ্জরিকে প্রথম দেখা যায় ভারতীয় টেলিভিশন আন্তর্জাতিক রিয়্যালিটি শো পপ্‌স্টারস-এর ভারতীয় সংস্করণের ২য় মৌসুমে, যা কিনা ভারতীয় টিভি মাধ্যম চ্যানেল ভিতে সম্প্রচারিত হয়েছিল। তিনি চূড়ান্ত আট প্রতিযোগীর একজন ছিলেন। যার শুধুমাত্র ৪জনই ব্যান্ড আসমা গঠন করেছিলেন।
মঞ্জরি ফড়ণীস তাঁর কর্মজীবন শুরু করেন ২০০৪ সালে "রোখ সাকো ত রোখ লো" ছবি দিয়ে, কিন্তু তাঁর সাফল্য এনে দেয় ছবি "জানে তু্‌... ইয়া জানে না" (২০০৮ সাল) ছবিতে মুখ্য ভূমিকার প্রেমিকা রুপে অভিনয় করেছিলেন।
ইত্যপূর্বে তিনি জাতীয় চলচ্চিত্র পুরষ্কার-বিজয়ী বাঙ্গালী ঘরনার ছবি "ফালতু" এবং "মুম্বাই সালসা" ছবিদ্বয়েরও অংশ হয়েছিলেন। ২০০৮ সালে তিনি "সিদ্দু ফ্রম শ্রীকাকুলাম" ছবি দিয়ে তেলুগু চলচ্চিত্রে পা রাখেন, যার হাত ধরে পরে তাঁর প্রথম তামিল ছবি "মুথিরাই" মুক্তি পায়।
মঞ্জরির কাজ সাম্প্রতিকালে "কিস কিসকো পেয়ার কারু" ছবিতে "কপিল শর্মা"র বিপরীতে কাজ করেন।
মঞ্জরি মুম্বই শহরে জন্মগ্রহণ করেন, কিন্তু বেড়ে উঠেন পুনেতে। তিনি হরেক রকমের চরিত্র করেন বিভিন্ন চলচ্চিত্রে বিভিন্ন ভাষা যেমন তামিল, বাংলা, হিন্দি এবং কন্নড়। মঞ্জরি যে পরিবার থেকে আসেন সেই পরিবারের কোনো সদস্য এর পূর্বে ভারতীয় চলচ্চিত্র শিল্পের সহিত যুক্ত ছিলেন না। তাঁর পিতা ভারতীয় সামরিক বাহিনীতে কাজ করতেন এবং সেই কাজের সুবাদেই তিনি দেশের বিভিন্ন জায়গায় যান। তিনি চলচ্চিত্র শিল্পের সহিত যুক্ত হবেন বলে এর আগে আশা করেননি, তবুও তিনি ২০০৪ সালে বলিউডে পা রাখেন।
রক্ত (চলচ্চিত্র)
রক্ত “জাজ মাল্টিমিডিয়া” প্রযোজিত ওয়াজেদ আলী সুমন পরিচালিত পরীমনি অভিনীত চলচ্চিত্র যা ২০১৬ সালের ১৩ সেপ্টেম্বর মুক্তি পায়। এই চলচ্চিত্রে অভিনয় করেন নবাগত জিয়াউল রোশান, পরীমনি, অমিত হাসান সহ আরোও অনেকে। রক্ত চলচ্চিত্রটি জাজ মাল্টিমিডিয়া প্রযোজিত ২৪ তম চলচ্চিত্র।
"রক্ত" চলচ্চিত্রটি একটি তেলেগু চলচ্চিত্র চান্দীর পুনর্করণ।
জাজ মাল্টিমিডিয়ার প্রযোজক আব্দুল আজিজ প্রথমে জানান, মালেক আফসারী লেডি অ্যাকশন সিনেমা করলে পরীকে নিয়েই করতে চলচ্চিত্র নির্মাণ করবেন। অন্যদিকে পরিচালক মালেক আফসারী জানান, তার অনেকদিনের আশা ছিল তার পরিচালিত ছবি দুই বাংলার দর্শক দেখবে, জাজ মাল্টিমিডিয়া তার সেই আশা পূরণ করেছেন। রক্ত ছবির কাজ শুরুর আগে থেকেই মালেক আফসারী ছবির পরিচালক হিসেবে চুক্তিবদ্ধ ছিলেন এবং সে অনুযায়ী তিনি টিম নিয়ে ভারতে ছবির শ্যুটিংও শুরু করেন। কিন্তু শ্যুটিং শুরুর অল্প কিছুদিন আগে শ্যুটিং শিডিউল নিয়ে প্রযোজকের সাথে মতের অমিল এর কারণে পরিচালনা থেকে সরে দাড়ান মালেক আফসারী। তার পরিবর্তে ওয়াজেদ আলী সুমন ছবিটির নির্মাণ কাজের দায়িত্ব গ্রহণ করেন।
ফ্রেডরিক মার্টিন
ফ্রেডরিক মার্টিন (; জন্ম: ১২ অক্টোবর, ১৮৬১ - মৃত্যু: ১৩ ডিসেম্বর, ১৯২১) কেন্টের ডার্টফোর্ড এলাকায় জন্মগ্রহণকারী বিখ্যাত ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে কেন্টের প্রতিনিধিত্ব করেছেন। কাউন্টি চ্যাম্পিয়নশীপের শুরুর দিকে শীর্ষস্থানীয় বোলারের মর্যাদা পেয়েছেন। দলে তিনি মূলতঃ বামহাতি স্পিন বোলিং করতেন।
১৮৯০ সালে সফরকারী অস্ট্রেলিয়ার বিপক্ষে ওভালে অনুষ্ঠিত দ্বিতীয় টেস্টের উভয় ইনিংসে ছয় উইকেট করে মোট বারো উইকেট তুলে নেন। টেস্ট ক্রিকেটের ইতিহাসে প্রথম ব্যক্তি হিসেবে তাঁর অভিষেক টেস্টে দুইবার পাঁচ-উইকেট লাভের বিরল কীর্তিগাথা রচনা করেন। তাঁর বোলিং পরিসংখ্যান ছিল ৬/৫০ ও ৬/৫২ পান।
১৮৯১ সালের উইজডেন কর্তৃক বর্ষসেরা ক্রিকেটার হিসেবে মনোনীত হন। অস্ট্রেলিয়ায় তেমন সুবিধা করতে পারেননি। এরফলে শীতে ডব্লিউ. জি. গ্রেসের নেতৃত্বাধীন দলে ঠাঁই হয়নি তাঁর। ১৮৯৯ সালে কেন্ট একাদশ থেকে স্থানচ্যুত হন। তাঁর পরিবর্তে জনপ্রিয় বোলার কলিন ব্লাইদের অন্তর্ভুক্তি ঘটে।
জনি ব্রিগস কিংবা ববি পিলের পেসের ভিন্নতার চেয়ে তাঁর বোলিংয়ের নিখুঁত নিশানা অত্যন্ত আশ্চর্যজনক ছিল। ১৮৯০-এর দশকের শুরুতে তিনি স্বর্ণশিখরে আরোহণ করেন। এ সময়ে কাউন্টি ক্রিকেটের তাঁর প্রতিপক্ষীয় দলগুলো হিমশিম খেয়ে যেতো। কিন্তু, ১৮৯২ সাল থেকে তাঁর কার্যক্ষমতা কমতে থাকে। কেবলমাত্র পিচ সহযোগিতা করলেই তিনি সফলকাম হতেন। শুরুর দিকে তাঁর ব্যাটিং অত্যন্ত দূর্বলমানের ছিল। কিন্তু খেলোয়াড়ী জীবনের শেষদিকে ব্যাটিংয়ের কার্যকারিতা বৃদ্ধি পায়। বিশেষ করে দলের প্রয়োজনীয় মুহূর্তে তাঁর ভূমিকা অনস্বীকার্য ছিল। ১৮৯৭ সালের নটিংহ্যামশায়ারের বিপক্ষে নব্বুই রান তুলে নীচের সারিতে তাঁর প্রতিভার কথা জানান দেন।
ডাব্লিউডাব্লিউই ক্রুজারওয়েট চ্যাম্পিয়নশিপ
ডাব্লিউডাব্লিউই ক্রুজারওয়েট চ্যাম্পিয়নশিপ হলো পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকার পেশাদার কুস্তী প্রমোশন ডব্লিউডব্লিউই-এর র এবং ডাব্লিউডাব্লিউই ২০৫ লাইভ ব্র্যান্ড। ক্রুজারওয়েট ক্লাসিকের ফাইনালে এটির বেল্ট উন্মোচন করা হয়, এবং ঘোষণা করা হয় যে এই বেল্টটির চ্যাম্পিয়নকে বলা হবে "ডাব্লিউডাব্লিউই ক্রুজারওয়েট চ্যাম্পিয়নশিপ"। একই সাথে সে ডব্লিউডব্লিউই-এর র ব্র্যান্ডে খেলবে। এই বেল্টটির খেলা হবে ডব্লিউডব্লিউই-এর ক্রুজারওয়েট বিভাগে, যেখানে কুস্তিগীরদের ওজন হবে সর্বোচ্চ ২০৫ পাউন্ড। এই চ্যাম্পিয়নশিপটি ডব্লিউডব্লিউই-এর প্রাক্তন একটি চ্যাম্পিয়নশিপ ডাব্লিউডাব্লিউই ক্রুজারওয়েট চ্যাম্পিয়নশিপের নাম ধারণ করেছে, কিন্তু এই চ্যাম্পিয়নশিপটির ইতিহাস পূর্ববর্তী চ্যাম্পিয়নশিপ হতে সম্পূর্ণ আলাদা। এই চ্যাম্পিয়নশিপটির বর্তমান চ্যাম্পিয়ন হলেন নেভিল, এটি তার প্রথম রাজত্ব। ২০১৭ সালের ২৯ জানুয়ারি রয়্যাল রাম্বালে রিচ সয়্যানকে হারিয়ে তিনি এটি জয়লাভ করেন।
ক্রুজারওয়েট ক্লাসিক হলো ডাব্লিউডাব্লিউই নেটওয়ার্কে সম্প্রচারিত পেশাদার কুস্তি সিরিজ এবং টুর্নামেন্ট, যেটির প্রযোজক ডাব্লিউডাব্লিউই। এই প্রতিযোগিতায় সকল প্রতিযোগীর ওজন ২০৫ পাউন্ডের মধ্যে। এই প্রতিযোগিতার বাছাই পর্বগুলো অনুষ্ঠিত হয়েছে বিভিন্ন প্রমোশন এবং স্বাধীন সার্কিটে। এই প্রমোশনগুলোর মধ্যে উল্লেখযোগ্য হলো: রেভোলুশন প্রো রেসলিং, প্রগ্রেস রেসলিং এবং এভল্ভ। বহু ক্রুজারওয়েট কুস্তিগীরের মধ্য হতে ৩২ জনকে নিয়ে ক্রুজারওয়েট ক্লাসিক শুরু হয়। এই টুর্নামেন্টটি সর্বমোট ৪ দিনে অনুষ্ঠিত হয়: ২০১৬ সালের জুন ২৩, জুলাই ১৩, আগস্ট ২৬ এবং সেপ্টেম্বর ১৪।
28, 2022 অনুযায়ী, টি.জে. পারকিন্স হলেন উদ্বোধনী চ্যাম্পিয়ন, তিনি ২০১৬ সালের ১৪ সেপ্টেম্বর ক্রুজারওয়েট ক্লাসিকের ফাইনালে গ্রান ম্যাটালিককে হারিয়ে চ্যাম্পিয়ন হন।
As of 28, 2022.
ম্যাজিস্ট্রেট
ম্যাজিস্ট্রেট হচ্ছেন আইন প্রয়োগ ও বিচারিক দায়িত্বপালনকারী একজন সরকারী কর্মকর্তা। প্রাচীন রোমে ম্যাজিস্ট্রেট ছিলেন একজন অন্যতম উচ্চপদস্থ কর্মকর্তা যার নির্বাহী ও বিচারিক উভয় ধরণের ক্ষমতাই ছিল। বর্তমানে ম্যাজিস্ট্রেটগণ সাধারণত নিম্ন আদালতে ছোট অপরাধের বিচার করেন বা অপরাধ বিচারের জন্য আমলে গ্রহণ করেন।
ইংল্যান্ড ও ওয়েলস-এ ম্যাজিস্ট্রেটগণ জাস্টিস অফ পিস নামে পরিচিত যারা গৌণ অপরাধের বিচার করেন। ম্যাজিস্ট্রেটদের দন্ড দেয়ার ক্ষমতা ছয় মাস বা বার মাসের কারাদন্ডের মধ্যে সীমাবদ্ধ। ব্রিটেনে ম্যাজিস্ট্রেট হতে হলে কোন আইনগত শিক্ষাগ্রহণ দরকার নেই। বর্তমানে ব্রিটেনে প্রায় ২১,৫০০ জন ম্যাজিস্ট্রেট আছে।
ম্যাজিস্ট্রেটগণ বাংলাদেশে হাকিম নামেও অভিহিত। ২০০৭ সালে বিচার বিভাগ পৃথকিকরণের পর বাংলাদেশে ম্যাজিস্ট্রেটদেরকে দুই ভাগে ভাগ করা হয়ঃ নির্বাহী ম্যাজিস্ট্রেট ও বিচারিক ম্যাজিস্ট্রেট। বিভিন্ন ধাপের বিচারিক ম্যাজিস্ট্রেটগণ হচ্ছেনঃ
মুহাম্মদ কালিম
মুহাম্মদ কালিম বুরহান (জন্ম: ১ অক্টোবর, ১৯৮৫) পাকিস্তানের গুজরানওয়ালায় জন্মগ্রহণকারী বিশিষ্ট আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করেন মুহাম্মদ কালিম।
২০১৫-১৭ মৌসুমের আইসিসি আন্তর্মহাদেশীয় কাপ প্রতিযোগিতায় ২১ জানুয়ারি, ২০১৬ তারিখে নেদারল্যান্ডসের বিপক্ষে তার প্রথম-শ্রেণীর ক্রিকেটে অভিষেক ঘটে। এরপর একই দলের বিপক্ষে ২৭ জানুয়ারি, ২০১৬ তারিখে আইসিসি বিশ্ব ক্রিকেট লীগ চ্যাম্পিয়নশীপে লিস্ট এ ক্রিকেটে অভিষিক্ত হন। এরপর ৩ ফেব্রুয়ারি, ২০১৬ তারিখে টুয়েন্টি২০ আন্তর্জাতিকে নেদারল্যান্ডসের বিপক্ষে অভিষেক ঘটে।
ছয়দুয়ার মহাবিদ্যালয়
ছয়দুয়ার মহাবিদ্যালয় আসামের শোণিতপুর জেলার গহপুর মহকুমার একটি পুরনো অগ্রণী শিক্ষাপ্রতিষ্ঠান৷ গহপুর নগরের নিচেয় কাষতে মহাবিদ্যালয়টি অবস্থিত৷
মহাবিদ্যালয়টি প্রথমে কেবল কলা শাখা নিয়ে ১৯৬৭ সালে প্রতিষ্ঠা করা হয়৷ পরবর্তীতে ১৯৮৭ সালে এখানে বিজ্ঞান বিভাগ চালু করা হয়৷
মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:অন্যান্য পাঠ্যক্রমসমূহের মধ্যে রয়েছে:কলা:বিজ্ঞান:ডঃ অঞ্জন কুমার ওজা (বর্তমান)
দরং মহাবিদ্যালয়
তেজপুর শহরের উচ্চ শিক্ষার অন্যতম কেন্দ্রস্থল হল দরং মহাবিদ্যালয়। মহাবিদ্যালয়টি ১৯৪৫ খ্রীষ্টাব্দে স্থাপিত হয়। মহাবিদ্যালয়টির প্রতিষ্ঠাপক অধ্যক্ষ ছিলেন কামাখ্যা প্রসাদ ত্রিপাঠী ।
দরং মহাবিদ্যালয়ে নিম্নোক্ত পাঠ্যক্রমসমূহ শিক্ষা প্রদান করা হয়। মহাবিদ্যালয়টি গুয়াহাটি বিশ্ববিদ্যালয় এর অধীনস্থ।কলা:বিজ্ঞান:বানিজ্য:
বিশ্বনাথ মহাবিদ্যালয়
বিশ্বনাথ মহাবিদ্যালয় শোণিতপুর জেলার একটি পুরনো উচ্চ শিক্ষাপ্রতিষ্ঠান৷ ২০১০-১১ শিক্ষাবর্ষে প্রতিষ্ঠানটি ৫০ বছর পূর্ণ করে। মহাবিদ্যালয়টি মানব সম্পদ সৃষ্টিতে বিশেষ ভূমিকা পালন করে আসছে৷
১৯৬০ সালের ৭ সেপ্টেম্বর বিশ্বনাথ মহাবিদ্যালয় স্থাপন করা হয়৷ বর্তমানে মহাবিদ্যালয়টিতে ১৭০৩ জন ছাত্র-ছাত্রী, ৬৭ জন শিক্ষক এবং ৫২ জন অন্যান্য কর্মচারী রয়েছে৷
মহাবিদ্যালয়টিতে নিম্নের বিভাগসমূহে শিক্ষা প্রদান করা হয়:১৯৬০ সালে প্রতিষ্ঠা হওয়া গ্রন্থাগারটিতে বর্তমানে ২০ হাজারেরো অধিক বইপুস্তক রয়েছে৷
শিলচর চিকিৎসা মহাবিদ্যালয়
চিকিৎসা মহাবিদ্যালয় তথা চিকিৎসালয়। শিলচর চিকিৎসা মহাবিদ্যালয় আসামের সাথে সাথে মিজোরাম, উত্তর ত্রিপুরা, পশ্চিম মণিপুর এবং দক্ষিণ মেঘালয়কে সেবা প্রদান করে আসছে।
তেজপুর চিকিৎসা মহাবিদ্যালয়
তেজপুর চিকিৎসা মহাবিদ্যালয় () হচ্ছে আসামের ষষ্ঠ চিকিৎসা মহাবিদ্যালয় । আসামের মাননীয় মুখ্যমন্ত্রী তরুণ গগৈয়ে ২০১৩ সালে এই মহাবিদ্যালয়টি উদ্বোধন করেন । ভারতীয় চিকিৎসা পরিষদ দ্বারা পরিদর্শনের পর ২০১৪-১৫ শিক্ষাবর্ষ থেকে ১০০ জনকে চিকিৎসা বিজ্ঞানে স্নাতক পাঠ্যক্রমে ভর্তির অনুমতি দেয়া হয় ।
তেজপুর চিকিৎসা মহাবিদ্যালয় আসামের শোণিতপুর জেলা সদর থেকে তেজপুর এর প্রায় ১৫ কি.মি. দূরে বিহাগুরীতে অবস্থিত।
তেজপুর চিকিৎসা মহাবিদ্যালয়ে মোট ২২ টি বিভাগ রয়েছে:
অন্তৰ্ভুক্ত বিশ্ববিদ্যালয় :
হাসনাহেনা (ফুল)
হাসনাহেনা ফুলের বৈজ্ঞানিক নাম- "Cestrum nocturnum" ইংরেজি: night-blooming jasmine, night-blooming cestrum, lady of the night, queen of the night, night-blooming jessamine, and Hasna Hena পরিবার- "Solanaceae"। অন্য প্রজাতি- "Cestrum diurnum"।
হাসনাহেনা সাদামাটা ফুল, তবু কিছুতেই এড়ানো যাবে না এমনই গন্ধের জোয়ার। যেখানেই ফুটুক, জানান সে দেবেই। ওয়েস্ট ইন্ডিজের প্রজাতি। লতানো ধরণের ঝোপাল গাছ। ডালের গায়ে অজস্র সাদা সাদা তিল থাকে, এদের নাম ল্যান্টিসেল। পাতা লম্বাটে, ১৪.৪ থেকে ৩-৪ সেমি, মসৃণ। বছরে কয়েকবার ফুল ফোটে। তবে গ্রীষ্ম ও বর্ষায় বেশি ফোটে। পাতার গোড়া বা ডালের ও আগায় ফুলের ছোট ছোট থোকা, সন্ধ্যায় ফোটে ও সুগন্ধ ছড়ায়। সাদাটে ফুল নলাকার, ২ সেমি লম্বা, ৫ পাপড়ি। ফল গোল, সাদা। কলমে চাষ।
"Cestrum diurnum" বুনো প্রজাতি, বাংলাদেশেও জন্মে। গাছ খাড়া, তেমন ঝোপাল বা লতান নয়। ফুলের গন্ধও কম, দিনের বেলা ফোটে।
মাধবদেব মহাবিদ্যালয়
মাধবদেব মহাবিদ্যালয় লখিমপুর জেলার নারায়ণপুর এর একটি অগ্রণী উচ্চ শিক্ষাপ্রতিষ্ঠান ৷ শ্রী শ্রী মাধবদেব এর নামে এই মহাবিদ্যালয়টির নামকরণ করা হয়।
১৯৬৩ সালের ২৪ নভেম্বর মাধবপুর উচ্চ বুনিয়াদী বিদ্যালয় এ এই মহাবিদ্যালয় প্ৰতিষ্ঠার জন্যে প্রথম সভা অনুষ্ঠিত হয় এবং ১৯৬৪ সালের নারায়ণপুর কলেজ নামে এই মহাবিদ্যালয়টির প্ৰতিষ্ঠা হয়। প্রথম অধ্যক্ষ ছিলেন কমল গগৈ। সেই বছরের পহেলা জুলাইয়ে মহাবিদ্যালয়টির প্রথম তদন্ত পরিচালনা সমিতি গঠন করা হয়। প্রথম বছরে ইংরেজি, অসমীয়া, রাষ্ট্রবিজ্ঞান, ইতিহাস এবং অর্থনীতি বিভাগসহ ৭৫ জন ছাত্র-ছাত্রী এবং ৫ জন শিক্ষক নিয়ে মহাবিদ্যালয়টি যাত্রা করে। ১৯৬৬ সালের ২ আগষ্ট তারিখে এই মহাবিদ্যালয়কে মাধবদেব মহাবিদ্যালয় নামে নামকরণ করা হয়।
১৯৬৪ সালে গুয়াহাটি বিশ্ববিদ্যালয়ে এবং ১৯৬৫ সালে ডিব্রুগড় বিশ্ববিদ্যালয়ে প্রাক বিশ্ববিদ্যালয় শ্রেণীর স্বীকৃতি প্রদান করে। মহাবিদ্যালয়টি ১৯৬৭ সালে ডিব্রুগড় বিশ্ববিদ্যালয় থেকে স্নাতক শ্রেণীর স্বীকৃতি লাভ করে। বিজ্ঞান শাখা আরম্ভ হয় ১৯৭৮ সালে ।
মাধবদেব মহাবিদ্যালয়ে নিম্নোক্ত পাঠ্যক্রমসমূহে শিক্ষা প্রদান করা হয়। মহাবিদ্যালয়টির স্নাতক শাখা এবং উচ্চ মাধ্যমিক শাখা ডিব্রুগড় বিশ্ববিদ্যালয় এবং অসম উচ্চতর মাধ্যমিক শিক্ষা সংসদ এর অধীনস্থ।কলা:
বিজ্ঞান:
অধ্যক্ষ,
মাধবদেব মহাবিদ্যালয়,
নারায়ণপুর- ৭৮৪১৬৪,
জেলা- লখিমপুর,
আসাম,
ই-মেইল:contact@madhabdevcollege.org.in
ডালিয়া (ফুল)
ডালিয়া ফুলের ইংরেজী নাম "Dahlia"। বৈজ্ঞানিক নাম "Dahlia variabilis"। "Compositae" পরিবারের একটি সপুষ্পক গুল্ম ।
এ ফুলের আদি বাসস্থান মেক্সিকোর গুয়াতেমালায়।
ডালিয়ার ১০ টি শ্রেণীর আওতায় এর প্রচুর জাত রয়েছে। ডালিয়ার উন্নত জাতের মধ্যে রয়েছে সিঙ্গল আমাদের দেশে শীতে অনেক বাগানে দেখা যায়। এছাড়াও আছে স্টার, অ্যানেমিন ফাওয়ার্ড, কলারেট, পিওনি ফাওয়ার্ড, ফরমাল ডেকোরেটিভ ইত্যাদি।
ফুল সজোর, পাপড়িগুলো চ্যাপ্টা হয়, মাঝখানের চাকতিটি প্রায় দেখাই যায় না। এদের বড় জাতের ফুল ২০ সেমির বেশি চওড়া, মাঝারিগুলি ১৫-২০ সেমি চওড়া, ছোটগুলি ১৫-১০ সেমি।
ফুল সজোর, মাঝখানের চাকতিটি ঢাকা থাকে প্রান্ত- পুষ্পিকাগুলি সোজা, বিকীর্ণ, কিছুটা মোরানো বা তারার মত। বড় জাতের ফুল ২০ সেমি চওড়া, মাঝারিগুলি ১৫-২০ সেমি চওড়া, ছোটগুলি ১০-১৫ সেমি।
অযুগ্ম-খুর-যুক্ত চতুষ্পদ
পেরিসোডাক্টাইলা বর্গের সদস্যগণ বা অযুগ্ম-খুর-যুক্ত চতুষ্পদরা হচ্ছে স্তন্যপায়ী প্রাণী যাদের বৈশিষ্ট তাদের খুরের অযুগ্ম (বিজোড়) সংখ্যক পদাঙ্গুলি এবং কিছুটা সহজ পাকস্থলীর দ্বারা পশ্চাৎপাকণালীতে গাঁজন প্রক্রিয়া (hind-gut fermentation)। যুগ্ম-খুর-যুক্ত চতুষ্পদ থেকে ভিন্ন, এরা নিজেদের পাকস্থলীর এক বা একাধিক প্রকোষ্ঠের পরিবর্তে অন্ত্রসমূহে উদ্ভিদ হজম করে। এই বর্গের অন্তর্ভুক্ত আছে তিনটি পরিবার: ইকুইডি, রাইনোসেরোটিডি এবং টাপিরিডি।
মোট ১৭টি প্রজাতি আছে। এদের অন্তর্ভুক্ত:
যুগ্ম-খুর-যুক্ত চতুষ্পদ
ত্রিপদ নাম
প্রাণিবিদ্যাবিষয়ক নামকরণের ক্ষেত্রে, ত্রিপদী নাম ( "ট্রাইনোমেন") বুঝায় একটি উপপ্রজাতির নামকে, উদাহরণস্বরূপ: "Homo sapiens sapiens" (হোমো সেপিয়েন্স সেপিয়েন্স) (মানুষ বা হোমো সেপিয়েন্সের একমাত্র জীবিত উপপ্রজাতি: দেহতত্ত্বগতভাবে আধুনিক মানব)। ত্রিপদী নাম তিনটি নাম দ্বারা গঠিত: গণবাচক নাম, প্রজাতিগত নাম এবং উপপ্রজাতিগত নাম। প্রথম দুই নাম দ্বারা দ্বিপদী নাম গঠিত হয়। তিনটি নামই ইটালিক অক্ষরে এবং শুধু গণবাচক নামের প্রথম বর্ণ বড় অক্ষরে লেখা হয়।
বরুণ ভাটি
বরুণ সিং ভাটি (জন্ম: ১৩ ফেব্রুয়ারি ১৯৯৫) হলেন একজন ভারতীয় প্যারালিম্পিক হাই জাম্প ক্রীড়াবিদ। পোলিও রোগে আক্রান্ত হয়ে তার একটি পা অকেজো হয়ে যায়। তিনি সাধারণত দৌড়বাজী ক্রীড়ার হাইজাম্প বিভাগে প্রতিদ্বন্দ্বিতা করে থাকেন। বরুণ ব্যাঙ্গালুরুর ভারতীয় স্পোর্টস অথরিটিতে গো স্পোর্টস ফাউন্ডেশনের আর্থিক সহায়তায় প্রশিক্ষণ গ্রহণ করেন।
বরুণ ভাটি ১৯৯৫ সালের ১৩ ফেব্রুয়ারি ভারতের উত্তরপ্রদেশ রাজ্যের বৃহত্তর নোয়ডায় জন্মগ্রহন করেন। তার পিতা হেম সিং ভাটি এবং মাতা। তিনি নোয়ডার সেন্ট জোসেফ স্কুল থেকে প্রাথমিক শিক্ষা সমাপ্ত করেন। বর্তমানে তিনি গণিতে বিএসসি অনার্সে অধ্যায়নরত। বরুণ যুবক বয়সে পোলিও রোগে আক্রান্ত হন। যার ফলে তার একটি পা বিকল হয়ে যায়।
বরুণ সিং ভাটি কোরিয়ার ইনছনে অনুষ্ঠিত ২০১৪ এশিয়ান প্যারাগেমসে অংশগ্রহণ করেন এবং ৫ম স্থানে খেলা সমাপ্ত করেন। একই বছর সে ২০১৪ চায়না অপেন অ্যাথলেটিকস চ্যাম্পিয়নশিপে স্বর্ণ পদক জিতেন। যা ছিল তার প্রথম আন্তর্জাতিক কোন প্রতিযোগিতায় প্রথম সাফল্য। ২০১৫ সালে কাতারের দোহায় অনুষ্ঠিত এশিয়ান প্যারা চ্যাম্পিয়নশিপে এইচএন গিরিশ ও শরদ কুমারের মত ভারতীয় দলের হয়ে অংশগ্রহণ করেন, যাতে তিনি ৫ম স্থান অর্জন করেছিলেন। বরুণ ১.৮২ মিটার জাম্পিং করার নতুন রেকর্ড নিয়ে ভারতের প্যারা হাইজাম্পার হিসাবে ২০১৬ আইপিসি এশিয়া ওশেনিয়া অ্যাথলেটিকস চ্যাম্পিয়নশিপে স্বর্ণ পদক জিতেন। তিনি ২০১৬ রিও প্যারালিম্পিক গেমসে ভারতীয় দলের হয়ে অংশগ্রহণ করেন এবং দৌড়বাজীর হাইজাম্প বিভাগে ব্রোঞ্জ পদক জিতেছেন।
টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিতি পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। আগস্ট, ২০১৭ সাল পর্যন্ত টেস্ট ক্রিকেট অভিষেকে বিশ্বের ১৪৭জন ক্রিকেটার পাঁচ-উইকেট অর্জন করতে পেরেছেন। তন্মধ্যে নয়জন ক্রিকেটার টেস্ট ক্রিকেট অভিষেকে দুইবার ৫ উইকেট লাভ করেছেন। ইংল্যান্ডের চারজন, অস্ট্রেলিয়া ও ভারতের দুইজন এবং ওয়েস্ট ইন্ডিজের একজন এ সম্মাননার অধিকারী।
ইংল্যান্ডের বামহাতি মিডিয়াম পেস বোলার ফ্রেডরিক মার্টিন প্রথম ব্যক্তি হিসেবে তাঁর অভিষেক টেস্টে দুইবার পাঁচ-উইকেট লাভের বিরল কীর্তিগাথা রচনা করেন। ১৮৯০ সালের অ্যাশেজ সিরিজে সফরকারী অস্ট্রেলিয়ার বিপক্ষে ওভালে অনুষ্ঠিত দ্বিতীয় টেস্টে ৬/৫০ ও ৬/৫২ পান। মার্টিনের এ অর্জনের তিন বছর পর একই দলের বিপক্ষে অভিষেক দুইবার পাঁচ-উইকেট তুলে নেন টম রিচার্ডসন। ১৮৯৩ সালের অ্যাশেজ সিরিজের তৃতীয় টেস্টে তিনি ৫/৪৯ ও ৫/১০৭ লাভ করেন।
প্রথম অস্ট্রেলীয় হিসেবে ক্ল্যারি গ্রিমেট তাঁর অভিষেক টেস্টে ইংল্যান্ডের বিপক্ষে দুইবার পাঁচ-উইকেট পান। ১৯২৪-২৫ মৌসুমে সফরকারী ইংল্যান্ডের বিপক্ষে সিডনি ক্রিকেট গ্রাউন্ডে অনুষ্ঠিত পঞ্চম টেস্টে তিনি ৫/৪৫ ও ৬/৩৭ পান। তৃতীয় ইংরেজ খেলোয়াড় হিসেবে চার্লস ম্যারিয়ট অভিষেক টেস্টে জোড়া ফিফার লাভ করেন। ১৯৩৩ সালে সফরকারী ওয়েস্ট ইন্ডিজের বিপক্ষে ১১/৯৬ (৫/৩৭ ও ৬/৫৯) পেয়েছিলেন তিনি। তাঁর এ অবিস্মরণীয় সাফল্য স্বত্ত্বেও আর কখনো টেস্ট ক্রিকেটে তাঁকে দেখা যায়নি।
১৯৩৪ সালের অ্যাশেজ সিরিজে সফরকারী অস্ট্রেলিয়ার বিপক্ষে কেন ফার্নেস দুইবার পাঁচ-উইকেট পেয়েছেন। তাস্বত্ত্বেও ইংল্যান্ড দল পরাজিত হয়েছিল। ১৯৪৮ সালে অ্যাশেজ প্রতিযোগিতার বাইরে প্রথম ক্রিকেটার হিসেবে ওয়েস্ট ইন্ডিজের ডানহাতি ফাস্ট বোলার হাইঞ্জ জনসন এ কৃতিত্বের অধিকারী। ১৯৪৭-৪৮ মৌসুমে সফরকারী ইংল্যান্ডের বিপক্ষে সাবিনা পার্কে ৫/৪১ ও ৫/৫৫ পেয়েছিলেন তিনি। দক্ষিণ আফ্রিকান মিডিয়াম-ফাস্ট বোলার সিডনি বার্ক সপ্তম খেলোয়াড় হিসেবে জোড়া পাঁচ-উইকেট তুলেন নেন। ১৯৬১-৬২ মৌসুমে সফরকারী নিউজিল্যান্ডের বিপক্ষে অভিষেক টেস্টে তিনি এ সফলতা পান।
সেপ্টেম্বর, ২০১৬ সাল পর্যন্ত ভারতের স্পিন বোলার নরেন্দ্র হিরওয়ানি সর্বশেষ ব্যক্তি হিসেবে অভিষেকে দুইবার পাঁচ-উইকেট লাভের কীর্তিগাথা রচনা করেন। ১৯৮৭-৮৮ মৌসুমে সফরকারী ওয়েস্ট ইন্ডিজের বিপক্ষে অনুষ্ঠিত চতুর্থ টেস্টে ৮/৬১ ও ৮/৭৫ বোলিং পরিসংখ্যান করেন। এছাড়াও তাঁর এ বোলিং পরিসংখ্যান অদ্যাবধি টেস্টে অভিষেকে সেরা বোলিং পরিসংখ্যানরূপে বিবেচিত হয়ে আসছে।
টীকা: নীচের পরিসংখ্যানে শীর্ষে প্রথম ও নীচে দ্বিতীয় ইনিংসের বোলিং পরিসংখ্যান দেখানো হয়েছে।
পশ্চিমবঙ্গের শিল্পতালুকসমূহের তালিকা
পশ্চিমবঙ্গের শিল্প ক্ষেত্রে উন্নয়ন ও দ্রুত অগ্রগতির জন্য পশ্চিমবঙ্গ সরকার পশ্চিমবঙ্গে একাধিক শিল্পতালুক বা ইন্ডাস্ট্রিয়াল পার্ক গড়ে তুলেছে। এই শিল্পতালুক নির্মাণ শুরু হয় বাম আমলে এবং বর্তমান সরকার এই কাজে গতি এনেছে।
ফখরুদ্দিন আলী আহমেদ চিকিৎসা মহাবিদ্যালয়
ফখরুদ্দিন আলি আহমেদ চিকিৎসা মহাবিদ্যালয় () আসামের পঞ্চম চিকিৎসা মহাবিদ্যালয় । এই মহাবিদ্যালয় সংলগ্ন চিকিৎসালয়টি ২০১১ সালের ১১ ফেব্রুয়ারি তারিখে আনুষ্ঠানিক ভাবে উদ্বোধন করা হয়। ফখরুদ্দিন আলি আহমেদ চিকিৎসা মহাবিদ্যালয়টি শ্রীমন্ত শঙ্করদের স্বাস্থ্য বিজ্ঞান বিশ্ববিদ্যালয় এর অধীনে পরিচালিত হয়।
আসামের মুখ্যমন্ত্রী মাননীয় শ্রীযুত তরুণ গগৈদেব ২০১১ সালের ১১ ফেব্রুয়ারি তারিখে ফখরুদ্দিন আলি আহমেদ চিকিৎসা মহাবিদ্যালয় সংলগ্ন চিকিৎসালয়টি রাজ্যের জন্যে উন্মুক্ত করে দেন। এই শিক্ষানুষ্ঠানে এম.বি.বিএস. পড়ার ব্যবস্থা রয়েছে, পাশাপাশি পেরামেডিকেল বিভাগ ল্যাবরেটরি টেকনিশিয়ান, ফিজিওথেরাপি ইত্যাদি ডিপ্লোমা পাঠ্যক্রমের ব্যবস্থা রয়েছে। এম.বি.বি.এস. পাঠ্যক্রমে আসনের সংখ্যা ১০০।
বর্তমানে নিম্নোক্ত বিভাগসমূহে বহিঃ সেবা প্রদান করে থাকে:দন্তরোগ বিভাগের বাহিরে প্ন্য কয়েকটা বিভাগে অন্ত: চিকিৎসা প্রদান করা হয়।
অন্তর্ভুক্ত বিশ্ববিদ্যালয় :
বিদ্যাসাগর শিল্পতালুক
বিদ্যাসাগর শিল্পতালুক বা বিদ্যাসাগর ইন্ডস্ট্রিয়াল পার্ক হল পশ্চিমবঙ্গের পশ্চিম মেদিনীপুর জেলার খড়গপুর এর কাছে নারায়ণপুরে অবস্থিত একটি শিল্পতালুক। এই শিল্পতালুকটি মোট ১১৬৬.৬৪ একর জমি (৪.৭১ বর্গ কিলোমিটার) নিয়ে গড়ে উঠেছে। এটি পশ্চিমবঙ্গের একটি প্রধান শিল্পতালুক।টাটা-হিতাচি গোষ্ঠী প্রথম পর্যায়ে ₹৫৫০ কোটি টাকা বিনিয়োগ করেছে। পরবর্তী পর্যায়ে আরও ২০০ কোটি টাকা বিনিয়োগের কথা রয়েছে।
যুগ্ম-খুর-যুক্ত চতুষ্পদ
আর্টিওডাক্টাইলা বা যুগ্ম-খুর-যুক্ত চতুষ্পদরা হচ্ছে খুর-যুক্ত চতুষ্পদী স্তন্যপায়ী প্রাণী যাদের ওজন তৃতীয় ও চতুর্থ পদাঙ্গুলি প্রায় সমানভাবে বহন করে। এর বিপরীতে অযুগ্ম-খুর-যুক্ত চতুষ্পদ, যেমন ঘোড়ার ক্ষেত্রে তৃতীয় পদাঙ্গুলিই প্রাথমিকভাবে ওজন বহন করে। জলচর সেটাশিয়া ক্লেডের সদস্যদের বিবর্তন হয়েছিল যুগ্ম-খুর-যুক্ত চতুষ্পদী পূর্বপুরুষ থেকে। তাই আধুনিক শ্রেণীবিন্যাস আর্টিওডাক্টাইলা এবং সেটাশিয়া দুটোকে অন্তর্ভুক্ত করেছে সেটার্টিওডাক্টাইলা বর্গে।
মোটামুটিভাবে ২২০টি যুগ্ম-খুর-যুক্ত চতুষ্পদী প্রজাতি আছে। এদের অনেকে মানুষের কাছে খাদ্য হিসেবে এবং অর্থনৈতিক ও সাংস্কৃতিকভাবে গুরুত্ব রাখে :
শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয়
শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় গুয়াহাটি, আসামে অবস্থিত একমাত্র স্বাস্থ্য বিজ্ঞানের বিশ্ববিদ্যালয় তথা উত্তর-পূর্ব ভারতের প্রথম স্বাস্থ্য বিজ্ঞানের বিশ্ববিদ্যালয়।‌ এই বিশ্ববিদ্যালয়টি আসাম সরকার ২০০৯ সালে সমগ্র আসাম রাজ্যের চিকিৎসা বিজ্ঞান শিক্ষা এবং এর মানদণ্ডের উন্নতির জন্যে "শ্রীমন্ত শংকরদেব স্বাস্থ্য বিজ্ঞান বিশ্ববিদ্যালয় আইন ২০০৭" দ্বারা স্থাপন করে।‌
বিশ্ববিদ্যালয়টি অস্থায়ীভাবে গুয়াহাটি চিকিৎসা মহাবিদ্যালয় থেকে সঞ্চালন করা হত। ‌
এটি একটি অন্তর্ভুক্ত বিশ্ববিদ্যালয়। একই সাথে বিশ্ববিদ্যালয়টি গবেষণা কাজ ও চালিয়ে যাচ্ছে।